cyanic-selkie/wikianc huggingface dataset:
ശ്യാമ പ്രസാദ് മുഖർജി
സ്വകാര്യ ജീവിതം
ബുദ്ധമതത്തിലെ മഹാബോധി സൊസൈറ്റിയിലും ശ്യാമ പ്രസാദ് മുഖർജി  അംഗമായിരുന്നു. 1942 ൽ അദ്ദേഹം ഡോ. എം. എൻ മുഖർജിയെ പിന്തുടർന്ന് സംഘടനയുടെ പ്രസിഡന്റായിത്തീർന്നു. ഗൌതമ ബുദ്ധന്റെ രണ്ട് ശിഷ്യന്മാരായ സരിപുട്ടയുടെയും മൗദ്ഗല്യായനയുടെയും അവശിഷ്ടങ്ങൾ 1851 ൽ സർ അലക്സാണ്ടർ കന്നിംഗ്ഹാം സാഞ്ചിയിലെ മഹത്തായ സ്തൂപത്തിൽനിന്നു കണ്ടെത്തി ശേഖരിച്ച് ബ്രിട്ടീഷ് മ്യൂസിയത്തിൽ സൂക്ഷിച്ചിരുന്നത് ഇന്ത്യൻ നേവിയുടെ HMIS ടിർ എന്ന കപ്പലിൽ ഇന്ത്യയിലേക്ക് തിരികെ കൊണ്ടുവന്നു. നിരവധി വിദേശ രാജ്യങ്ങളിലെ രാഷ്ട്രീയക്കാരും നേതാക്കളും പങ്കെടുത്ത ഒരു ചടങ്ങ് അടുത്ത ദിവസം കൊൽക്കത്ത മൈതാനത്ത് നടന്നു. അവശിഷ്ടങ്ങൾ നെഹ്‌റു മുഖർജിക്ക് കൈമാറുകയും പിന്നീട് അദ്ദേഹം ഈ അവശിഷ്ടങ്ങൾ കംബോഡിയ, ബർമ, തായ്ലാൻഡ്, വിയറ്റ്നാം എന്നിവിടങ്ങളിലേക്ക് കൊണ്ടുപോകുകയും ചെയ്തു. ഇന്ത്യയിൽ തിരിച്ചെത്തിയ അദ്ദേഹം 1952 നവംബറിൽ ഈ അവശിഷ്ടങ്ങൽ സാഞ്ചിയിലെ സ്തൂപത്തിനുള്ളിൽ സ്ഥാപിച്ചു.
മരണം
1953 മെയ് 11 ന് കശ്മീരിൽ പ്രവേശിക്കവേ മുഖർജി അറസ്റ്റ് ചെയ്യപ്പെട്ടു. അദ്ദേഹത്തെയും രണ്ട് അനുചരന്മാരേയും ആദ്യം ശ്രീനഗറിലെ സെൻട്രൽ ജയിലിലേക്ക് കൊണ്ടുപോയി. പിന്നീട് അവരെ നഗരത്തിന് പുറത്തുള്ള ഒരു കളപ്പുരയിലേയ്ക്കു മാറ്റി. ജൂൺ 19 നും 20 നും ഇടയ്ക്കുള്ള ദിവസം രാത്രിയിൽ മുഖർജിയുടെ അവസ്ഥ വഷളാകാൻ തുടങ്ങുകയും നടുവിനു വേദന അനുഭവപ്പെട്ട അദ്ദേഹത്തിന്റെ ശരീര താപനില ഉയരുകയും ചെയ്തു. 1937 ലും 1944 ലും അദ്ദേഹത്തിന് അനുഭവപ്പെട്ടിരുന്നുവെന്നു കരുതപ്പെടുന്ന ശ്വാസകോശാവരണ വരൾച്ചയാണെന്ന് പരിശോധനയിൽ കണ്ടെത്തിയിരുന്നു. ഡോക്ടർ അലി മുഹമ്മദ് അദ്ദേഹത്തിന് സ്ട്രെപ്റ്റോമൈസിൻ കുത്തിവയ്പ്പും പൊടിമരുന്നുകളും നിർദ്ദേശിച്ചുവെങ്കിലും സ്ട്രെപ്റ്റോമൈസിൻ തന്റെ ശരീരവ്യവസ്ഥയ്ക്ക് അനുയോജ്യമല്ലെന്ന് കുടുംബ വൈദ്യൻ തന്നോട് പറഞ്ഞതായി മുഖർജി അദ്ദേഹത്തെ അറിയിച്ചു. അതേസമയം, മരുന്നിനെക്കുറിച്ചുള്ള പുതിയ വിവരങ്ങൾ പുറത്തുവന്നിട്ടുള്ളതിനാൽ സുഖം പ്രാപിക്കുമെന്ന് ഡോക്ടർ അദ്ദേഹത്തിന് ഉറപ്പ് നൽകിയതായും പറയപ്പെടുന്നു. ജൂൺ 22-ന്, അദ്ദേഹത്തിന് ഹൃദയഭാഗത്ത് വേദന അനുഭവപ്പെട്ടു, വിയർക്കാൻ തുടങ്ങുകയും തളർന്നുപോകുന്നതായി അനുഭവപ്പെടുകയും ചെയ്തു. പിന്നീട് ഒരു ആശുപത്രിയിലേക്ക് മാറ്റിയ അദ്ദേഹത്തിന് പ്രാഥമികമായി ഹൃദയാഘാതം കണ്ടെത്തി. ഒരു ദിവസത്തിനുശേഷം അദ്ദേഹം മരണമടഞ്ഞു. ഹൃദയാഘാതത്തെത്തുടർന്ന് ജൂൺ 23 ന് പുലർച്ചെ 3: 40 ന് അദ്ദേഹം മരിച്ചതായി സംസ്ഥാന സർക്കാർ സ്ഥിരീകരിച്ചു.
അദ്ദേഹത്തിന്റെ കസ്റ്റഡിയിലെ മരണം രാജ്യത്തുടനീളം വലിയ സംശയം ജനിപ്പിക്കുകയും അദ്ദേഹത്തിന്റെ മാതാവ് ജോഗമയ ദേവി നെഹ്‌റുവിനോട് ആത്മാർത്ഥമായി അഭ്യർത്ഥിച്ചത് ഉൾപ്പെടെയുള്ള ഒരു സ്വതന്ത്ര അന്വേഷണം ആവശ്യപ്പെടുന്നതിലേയ്ക്ക് ഇത് നയിക്കുകയും ചെയ്തു. വസ്തുതകളെക്കുറിച്ച് രഹസ്യസ്വഭാവമുള്ള നിരവധി ആളുകളോട് താൻ അന്വേഷിച്ചതായും മുഖർജിയുടെ മരണത്തിന് പിന്നിൽ യാതൊരു രഹസ്യവുമില്ലെന്നും പ്രധാനമന്ത്രി പ്രഖ്യാപിച്ചു. മാതാവ് നെഹ്‌റുവിന്റെ ഈ മറുപടി നിരാകരിക്കുകയും നിഷ്പക്ഷവും സമഗ്രവുമായ ഒരു അന്വേഷണം നടത്താൻ അഭ്യർത്ഥിക്കുകയും ചെയ്തു. എന്നാൽ മാതാവിന്റെ കത്ത് അവഗണിച്ച നെഹ്‌റു അന്വേഷണ കമ്മീഷനെ നിയോഗിച്ചിട്ടില്ല. അതിനാൽ മുഖർജിയുടെ മരണം ഇപ്പോഴം ചില വിവാദങ്ങളിൽ തുടരുന്നു.
മുഖർജി കൊല്ലപ്പെട്ടുവെന്ന് എസ്. സി. ദാസ് അവകാശപ്പെടുന്നു. ജമ്മു കശ്മീരിൽ ശ്യാമപ്രസാദ് മുഖർജിയെ അറസ്റ്റ് ചെയ്തത് നെഹ്‌റു ഉൾപ്പെട്ട ഒരു ഗൂഢാലോചനയായിരുന്നുവെന്ന് 2004 ൽ അടൽ ബിഹാരി വാജ്‌പേയി അവകാശപ്പെട്ടിരുന്നു.
പൈതൃകം
അദ്ദേഹത്തിന്റെ സ്മരണ നിലനിറുത്തുന്നതിനായി 1969 ൽ ദില്ലി സർവകലാശാലയുടെ കീഴിൽ ശ്യാമ പ്രസാദ് മുഖർജി കോളേജ് പ്രവർത്തനമാരംഭിച്ചു. 1998 ഓഗസ്റ്റ് 7 ന് അഹമ്മദാബാദ് മുനിസിപ്പൽ കോർപ്പറേഷനിലെ ഒരു പാലത്തിന് മുഖർജിയുടെ പേരിട്ടു. മുഖർജിയുടെ പേരിൽ ശ്യാമ പ്രസാദ് മുഖർജി മാർഗ് എന്ന പേരിൽ ന്യൂ ഡൽഹിയിൽ ഒരു പ്രധാന റോഡ് ഉണ്ട്. കൊൽക്കത്തയിലും ശ്യാമ പ്രസാദ് മുഖർജി റോഡ് എന്ന പേരിൽ പ്രധാന റോഡ് നിലനിൽക്കുന്നു. 2001 ൽ, ഇന്ത്യൻ സർക്കാരിന്റെ പ്രധാന ഗവേഷണ ഫണ്ടിംഗ് സ്ഥാപനമായ CSIR അദ്ദേഹത്തിന്റെ പേരിൽ ഒരു പുതിയ ഫെലോഷിപ്പ് ആരംഭിച്ചു.
2010 ഏപ്രിൽ 22 ന് ഡൽഹിയിലെ മുനിസിപ്പൽ കോർപ്പറേഷൻ (MCD) 650 കോടി രൂപ മുടക്കി പുതുതായി നിർമ്മിച്ച ദില്ലിയിലെ ഏറ്റവും ഉയരം കൂടിയ കെട്ടിടത്തിന് ഡോക്ടർ ശ്യാമ പ്രസാദ് മുഖർജി സിവിക് സെന്റർ എന്ന് പേരിട്ടു. അക്കാലത്തെ ആഭ്യന്തരമന്ത്രി പി. ചിദംബരമാണ് ഈ കെട്ടിടം ഉദ്ഘാടനം ചെയ്തത്. പ്രതിദിനം 20,000 സന്ദർശകരെ ആകർഷിക്കുന്ന ഈ കെട്ടിടത്തിൽ MCDയുടെ വിവിധ വിഭാഗങ്ങളും ഓഫീസുകളുമുണ്ട്. 2010 ൽ ന്യൂഡൽഹിയിൽ നടന്ന കോമൺ‌വെൽത്ത് ഗെയിംസിൽ നീന്തൽ മത്സരങ്ങൾ സംഘടിപ്പിക്കപ്പെട്ട ശ്യാമ പ്രസാദ് സ്വിമ്മിംഗ് പൂൾ സമുച്ചയവും MCD നിർമ്മിച്ചിരുന്നു.
2012 ൽ ബെംഗളുരു നഗര പരിധിയിലെ മതിക്കെരെയിൽ ഉദ്ഘാടനം ചെയ്യപ്പെട്ട ഫ്ലൈഓവറിന് ഡോ. ശ്യാമപ്രസാദ് മുഖർജി ഫ്ലൈഓവർ എന്ന് നാമകരണം ചെയ്തു. നയാ റായ്പൂരിലെ ഇന്റർനാഷണൽ ഇൻസ്റ്റിറ്റ്യൂട്ട് ഓഫ് ഇൻഫർമേഷൻ ടെക്നോളജി അദ്ദേഹത്തിന്റെ പേരിലാണ് അറിയപ്പെടുന്നത്. 2014 ൽ ഗോവയിലെ ഗോവ സർ‌വ്വകലാശാലാ കാമ്പസിൽ നിർമ്മിക്കപ്പെട്ട ഒരു വിവിധോദ്ദേശ്യ ഇൻഡോർ സ്റ്റേഡിയത്തിന് മുഖർജിയുടെ പേര് നൽകപ്പെട്ടു.
2015 സെപ്റ്റംബർ 16 ന് 51.42 ബില്യൺ ഡോളർ (720 മില്യൺ യുഎസ് ഡോളർ) മുതൽമുടക്കുള്ള ശ്യാമ പ്രസാദ് മുഖർജി റർബാൻ മിഷന് (SPMRM) ഇന്ത്യൻ സർക്കാർ അംഗീകാരം നൽകി. ഛത്തീസ്ഗഡിലെ രാജ്നന്ദ്ഗാവോണിൽ മുർമുണ്ട റർബൻ ക്ലസ്റ്ററിലെ കുറുബട്ടയിൽ 2016 ഫെബ്രുവരി 21 ന് പ്രധാനമന്ത്രി ഈ മിഷൻ ഉദ്ഘാടനം ചെയ്തു. 2017 ഏപ്രിലിൽ റാഞ്ചി കോളേജ് ശ്യാമ പ്രസാദ് മുഖർജി സർവകലാശാലയായി ഉയർത്തപ്പെട്ടു. 2017 സെപ്റ്റംബറിൽ മധ്യപ്രദേശ് സംസ്ഥാനത്തെ ഭോപ്പാലിലെ കോലാർ നഗരത്തെ ശിവരാജ് സിംഗ് ചൌഹാൻ ശ്യാമ പ്രസാദ് മുഖർജി നഗർ എന്ന് പുനർനാമകരണം ചെയ്തു.
1946 കൊൽക്കത്ത കില്ലിംഗ്സ് എന്ന സിനിമയിൽ അവതരിപ്പിക്കപ്പെട്ട ബംഗാളിനുവേണ്ടിയുള്ള മുഖർജിയുടെ പോരാട്ടത്തിലെ അദ്ദേഹത്തിന്റെ വേഷം ചെയ്തത് ഗജേന്ദ്ര ചൌഹാൻ എന്ന അഭിനേതാവ് ആയിരുന്നു.
ക്രിസ്റ്റൽ ക്യൂബിസം
ക്രിസ്റ്റൽ ക്യൂബിസം എന്നത് 1915 - 1916 കാലഘട്ടത്തിൽ രൂപംകൊണ്ട ക്യൂബിസത്തിന്റെ മാറ്റം വരുത്തിയ ഒരു ഉയർന്നതലമാണ്,നിരപ്പായ സ്ഥലത്ത് ഒരു വിഷയത്തെ ഊന്നിപ്പറയുകയും,വലിയ ഓവർലാപ്പോടുകൂടിയ ഗണിതപരമായ രൂപങ്ങളാൽ കൊണ്ട് വരപൂർത്തിയാക്കുകയും ചെയ്യുന്നതാണ് ഇതിന്റെ പ്രതേകത.ഇതിൽ, അടിയിൽ കിടക്കുന്നതും,അമൂർത്തമായ ആശയം ഒളിച്ചിരിക്കുന്നതുമായ ഗണിത രൂപത്തിനാണ് പ്രാമുഖ്യം,ഇത്തരം വരകളിൽ ചിത്രകലയിലെ എല്ലാ ഗണങ്ങളേയും നിയന്ത്രിക്കുന്നു.
പുറംകണ്ണികൾ
വർഗ്ഗം:ചിത്രകല
ശ്യാമ പ്രസാദ് മുഖർജി
സ്രോതസ്സുകൾ
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:മുൻ കേന്ദ്രമന്ത്രിമാർ വർഗ്ഗം:ഭാരതീയ ജനസംഘം നേതാക്കൾ വർഗ്ഗം:ഒന്നാം ലോക്‌സഭയിലെ അംഗങ്ങൾ വർഗ്ഗം:ഭരണഘടനാ നിർമ്മാണസഭയിലെ അംഗങ്ങൾ വർഗ്ഗം:രാഷ്ട്രീയ സ്വയംസേവക സംഘം പ്രചാരകർ വർഗ്ഗം:1901-ൽ ജനിച്ചവർ
എസ്. ബാലചന്ദർ
പ്രശസ്ത വീണാ വാദകനായ സുന്ദരം ബാലചന്ദർ തമിഴ്നാടിലെ മദ്രാസ്സിൽ ജനിച്ചു.(.ജനുവരി 18, 1927 – ഏപ്രിൽ  13, 1990). അദ്ദേഹത്തിന്റെ പിതാമഹന്മാർ തഞ്ചാവൂരിലെ ശ്രീവാജിയം എന്ന ഗ്രാമത്തിൽ നിന്നുള്ളവരായിരുന്നു. പിതാവായ സുന്ദരം അയ്യർ കുടുംബവുമൊത്ത്മൈലാപ്പൂരിലേയ്ക്കു താമസം മാറ്റുകയും  പാപനാശം ശിവന്റെ ശിഷ്യത്വം  ബാലചന്ദർ സ്വീകരിയ്ക്കുകയും  ചെയ്തു. സുന്ദരം അയ്യരുടെ പുതിയ വസതി അന്നത്തെ പ്രഗല്ഭരായ ഒട്ടേറെ സംഗീതജ്ഞർക്കു ആതിത്ഥ്യം  അരുളിയിരുന്നു.
ചലച്ചിത്രരംഗത്ത്
ഒരു ബാലതാരമായി സീതാകല്യാണംഎന്ന ചിത്രത്തിൽ അഭിനയിച്ചുകൊണ്ടാണ് തുടക്കം. (1934) ദേവകി(1951), രാജാംബാൾ(1951), റാണി(1952), ഇൻസ്പെക്ടർ (1953), പെൺ (1954), കോടീശ്വരൻ (1955), ഡോക്ടർ സാവിത്രി (1955), മരഗധം (1959) എന്നിവയായിരുന്നു മറ്റു ചിത്രങ്ങൾ. ബാലചന്ദർ സംവിധാനം ചെയ്ത ചിത്രങ്ങൾ "അന്ത നാൾ"(1954), "ഭൂലോക രംഭ"(1958), "അവൻ അമരൻ"(1958), തെലുങ്കു ചിത്രമായ "എദി നിജം "(1958) ഇവയാണ്. ബാലചന്ദർ ഗാനങ്ങൾ ആലപിച്ചത് അവനാ ഇവൻ " (1962), ബൊമ്മൈi (1964) നാടു ഇരവിൽ' (1965) എന്നീ ചിത്രങ്ങളിലാണ്.
പുറം കണ്ണികൾ
വർഗ്ഗം:കർണ്ണാടകസംഗീതജ്ഞർ വർഗ്ഗം:വീണാ വാദകർ വർഗ്ഗം:1927-ൽ ജനിച്ചവർ
ഒന്നാം പിരീഡ് മൂലകങ്ങൾ
ആവർത്തനപ്പട്ടികയിലെ ഒന്നാമത്തെ വരിയിലുള്ള മൂലകങ്ങളെയാണ് ഒന്നാം പിരീഡ് മൂലകങ്ങൾ എന്നു വിളിക്കുന്നത്. ആറ്റോമികസംഖ്യ വർദ്ധിക്കുന്നതിനനുസരിച്ച് വരികളായും നിരകളായും മൂലകങ്ങളെ ആവർത്തനപ്പട്ടികയിൽ വിന്യസിച്ചിരിക്കുന്നു. രാസസ്വഭാവങ്ങൾ ഒരേപോലെയാകുമ്പോൾ സമാനസ്വഭാവമുള്ള മറ്റുമൂലകങ്ങളുടെ അടിയിൽ അവരെ വേരെ വരിയിൽ തരംതിരിക്കുന്നു. ഏറ്റവും കുറവ് അംഗങ്ങളുള്ള ഒന്നാം വരിയിൽ ആകെ രണ്ട് മൂലകങ്ങളെയുള്ളൂ, ഹൈഡ്രജനും ഹീലിയവും.
അധികവായനയ്ക്ക്
വർഗ്ഗം:Periods (periodic table)
ഓസ്കർ മത്സ്യം
തെക്കേ അമേരിക്കൻ ഭൂഖണ്ഡത്തിലെ ഉഷ്ണമേഖലാപ്രദേശങ്ങളിലെ നദികളിലും, ആമസോൺ നദീതടങ്ങളിലും സ്വാഭാവികമായ ആവാസവ്യവസ്ഥയിൽ കാണപ്പെടുന്ന ഒരിനം ശുദ്ധജലമത്സ്യമാണ് ഓസ്കർ (Astronotus ocellatus). അപൈയാരി, ടൈഗർ ഓസ്കർ, വെൽവെറ്റ് സിക്ലിഡ്, മാർബിൾ സിക്ലിഡ് എന്നിങ്ങനെ വിഭിന്നങ്ങളായ നാമങ്ങളിലും അറിയപ്പെടുന്ന ഇവ ലോകത്തിന്റെ വിവിധ പ്രദേശങ്ങളിൽ; പ്രത്യേകിച്ച് ചൈന, ആസ്ട്രേലിയ, അമേരിക്കൻ ഐക്യനാടുകളിലെ ഫ്ലോറിഡയിലെ ജലാശയങ്ങൾ എന്നിവിടങ്ങളിലും പൊതുവായി കണ്ടുവരുന്നു. ഓസ്കർ മത്സ്യങ്ങളുടെ കൂട്ടത്തിൽ ഭക്ഷ്യയോഗ്യമായ ഓസില്ലേറ്റസ് ഇനങ്ങൾ തെക്കേ അമേരിക്കൻ വിപണികളിൽ വില്ക്കപ്പെടുന്നുണ്ട്. യൂറോപ്പിലും, അമേരിക്കൻ ഐക്യനാടുകളിലും ഇവയെ പേരുകേട്ട അക്വേറിയം മത്സ്യമായാണ് പരിഗണിക്കപ്പെടുന്നത്. കൂടാതെ ഫ്ലോറിഡയിൽ ഇവയെ ഗെയിം മത്സ്യം ആയും ഉപയോഗിക്കുന്നു. right|thumb|രണ്ടു ടൈഗർ ഓസ്കറുകൾ
പദോല്പത്തി
"അസ്ട്രോ" എന്നാൽ "കിരണം", "നോട്ടൺ" എന്നാൽ "പിന്നിലുള്ള" എന്നീ രണ്ടു ഗ്രീക്ക് പദങ്ങളിൽ നിന്നുമാണ് "അസ്ട്രോനോട്ടസ്" എന്ന പദം ഉരുത്തിരിഞ്ഞത്. "ഒസെല്ലറ്റസ്" എന്ന ലാറ്റിൻ പദം ഈ മത്സ്യത്തിൻറെ ഉടലിലെ പുള്ളി പാറ്റേണിനെയാണ് പരാമർശിക്കുന്നത്.
വർഗ്ഗീകരണം
1831-ൽ ലോബോറ്റസ് ഓസിലേറ്റസ് എന്ന ഒരു സമുദ്ര സ്പീഷീസായി തെറ്റിദ്ധരിച്ചാണ് ലൂയിസ് അഗാസ്സിസ് ആദ്യമായി ഈ മത്സ്യത്തെക്കുറിച്ചുള്ള വിവരണം നൽകിയത്. പിന്നീടുള്ള വിവിധ പഠനങ്ങളിൽ ഈ സ്പീഷീസിന്റെ ജീനസ് അസ്ട്രോനോട്ടസ് ആണെന്ന് തിരുത്തപ്പെട്ടു. അകാരാ കംപ്രെസെസ് (Acara compressus), അകാരാ ഹൈപോസ്റ്റിഗ്റ്റ (Acara hyposticta), അസ്ട്രോനോട്ടസ് ഓസിലേറ്റസ് സീബ്ര (Astronotus ocellatus zebra), അസ്ട്രോനോട്ടസ് ഓർബികുലേറ്റസ് (Astronotus orbiculatus) എന്നിവ ഈയിനം മത്സ്യങ്ങളുടെ മറ്റ് അപരനാമങ്ങളാണ്. സിക്ലിഡേ കുടുംബത്തിൽപ്പെടുന്ന ഇവയെ സിക്ലിഫോംസ് നിരയിലാണ് ഉൾപ്പെടുത്തിയിരിക്കുന്നത്.
ആവാസവ്യവസ്ഥ
ഓസ്കർ മത്സ്യങ്ങൾ പെറു, ഇക്വഡോർ, കൊളംബിയ, ബ്രസീൽ, ഫ്രഞ്ചു ഗയാന എന്നീ രാജ്യങ്ങളിലും ലോകത്തിലെ ഏറ്റവും വലിയ ജൈവവൈവിധ്യമുള്ള പരിസ്ഥിതികളിൽ ഒന്നായ ആമസോൺ നദീതടത്തിലും അതിനു ചുറ്റുപാടുമുള്ള പ്രദേശങ്ങളിലും കൂടാതെ ആമസോൺ, ഇക്കാ, നീഗ്രോ, സോലിമൂസ്, ഉകായാലി നദി സംവിധാനങ്ങൾ, അപോറോഗു, ഒയപ്പോക്ക് നദീ ഡ്രെയിനേജുകൾ എന്നിവിടങ്ങളിലും തദ്ദേശീയമായി കണ്ടുവരുന്നു. സ്വാഭാവിക പരിതഃസ്ഥിതിയിൽ, സാധാരണയായി ഈ സ്പീഷീസുകൾ ഒഴുക്കുകുറവുള്ള ശുദ്ധജലത്തിൻറെ അടിത്തട്ടിലെ ആവാസവ്യവസ്ഥയിൽ സുരക്ഷിതത്വത്തിനായി ചെടികളുടെ ശാഖകൾക്കിടയിലാണ് കൂടുതലായും കാണപ്പെടുന്നത്. ഓസ്കർ മത്സ്യങ്ങളുടെയിടയിലെ ഇണങ്ങാത്ത ഇനങ്ങളെ ചൈന, വടക്കേ ആസ്ട്രേലിയ, ഫ്ലോറിഡ, യു.എസ്.എ എന്നിവിടങ്ങളിൽ അലങ്കാര മത്സ്യ വ്യാപാരത്തിന്റെ ഒരു ഉപോൽപ്പന്നമായി ഉപയോഗിക്കുന്നുണ്ട്. ഉഷ്ണമേഖലാ താപനില 22-25 ഡിഗ്രി സെൽഷ്യസ് ഉള്ള ശുദ്ധജലത്തിൽ (പി.എച്ച് 6-8) കാണപ്പെടുന്ന ഈ സ്പീഷീസിനു ജീവിക്കാനുള്ള കുറഞ്ഞ ഊഷ്മാവ് 12.9 ഡിഗ്രി സെൽഷ്യസ് (55.22 ഡിഗ്രി ഫാരൻഹീറ്റ്) ആയതിനാൽ ഇവയുടെ വിതരണം തികച്ചും പരിമിതപ്പെട്ടിരിക്കുന്നു.
ശരീരഘടന
അസ്ട്രോനോട്ടസ് ഓസിലേറ്റസിന് സാധാരണയായി ഏകദേശം 45 സെന്റിമീറ്റർ നീളവും, 1.6 കിലോഗ്രാം ഭാരവും കാണപ്പെടുന്നതായി റിപ്പോർട്ട് ചെയ്യപ്പെട്ടിട്ടുണ്ട്. ഇണങ്ങാൻ കൂട്ടാക്കാത്ത ഇവ ചാര, കറുപ്പ്, ഒലിവ് പച്ച നിറങ്ങളിൽ കാണപ്പെടുന്നുണ്ടെങ്കിലും ഇവയുടെ പൊതുവേയുള്ള നിറം ഇരുണ്ടതാണ്. മഞ്ഞ നിറത്തിൽ വളയങ്ങളുള്ള കുത്തുകൾ ഇവയുടെ വശങ്ങളിലെ ചിറകുകളിലും (dorsal fin) വാൽച്ചിറകുകളിലും (caudal peduncle) കാണപ്പെടുന്നു. thumb|200px|right|ഡോഴ്സൽ ഫിന്നിലെയും കോഡൽ പെഡൻഗിളിലെയും ഓസെല്ലി
പിരാനയെപ്പോലുള്ള (Serrasalmus spp.) ചില ആക്രമണകാരികളായ മറ്റിനം മത്സ്യങ്ങൾ സ്വാഭാവിക ചുറ്റുപാടിൽ കാണപ്പെടുന്ന അസ്ട്രോനോട്ടസ് ഓസിലേറ്റസിന്റെ ചിറകുകളെ (ocelli) നശിപ്പിക്കാറുണ്ട്. ഈ ഇനങ്ങൾ ചുറ്റുപാടുമുള്ള നിറവുമായി യോജിക്കുന്ന വിധത്തിൽ തങ്ങളുടെ ശരീരത്തിനു നിറവ്യത്യാസം വരുത്തി മറ്റു മത്സ്യങ്ങളുടെ ആക്രമണത്തിൽ നിന്ന് സ്വയരക്ഷ നേടുന്നു. കൂടാതെ കോൺസ്പെസഫിക്കിനിടയിൽ പ്രത്യാക്രമണം നടത്തുന്ന സ്വഭാവവും കണ്ടുവരുന്നുണ്ട്. ഓസ്കർ മത്സ്യക്കുഞ്ഞുങ്ങളിൽ നിന്നും മുതിർന്ന ഓസ്കർ, കാര്യമായ നിറവ്യത്യാസം കാണിക്കുന്നു. മത്സ്യക്കുഞ്ഞുങ്ങൾക്ക് വെള്ളയും ഓറഞ്ചും നിറങ്ങളിൽ തരംഗരൂപത്തിലുള്ള വരകളും തലയിൽ കുത്തുകളും കാണപ്പെടുന്നു.
പ്രത്യുൽപ്പാദനം
thumb|200px|right|രണ്ടിഞ്ച് വലിപ്പമുള്ള ഓസ്കർ കുഞ്ഞുങ്ങൾ മോണോഗാമസ് സ്പീഷീസുകളാണ് ഓസ്കർ മത്സ്യങ്ങൾ. ഓസ്കർ മത്സ്യങ്ങളിൽ ആൺ-പെൺ രൂപവ്യത്യാസം കാണപ്പെടുന്നു. വളരെവേഗം വളരുന്ന ആൺമീനുകൾക്ക് അവയുടെ മുതുകിലെ ചിറകിൽ ഇരുണ്ട അടയാളം കാണപ്പെടുന്നു. പതിനാലുമാസമാകുമ്പോൾ പ്രായപൂർത്തിയാകുന്ന ഈ മത്സ്യങ്ങൾ 9 മുതൽ 10 വർഷം വരെ പ്രത്യുല്പാദനം നടത്തുന്നു. മഴയുടെ ലഭ്യതയനുസരിച്ച് ഈയിനം മത്സ്യങ്ങളുടെ പ്രത്യുൽപ്പാദനത്തിന്റെ തോത് ഏറിയും കുറഞ്ഞുമിരിക്കുന്നു. ഒരുസമയം ഏകദേശം 1,000 മുതൽ 3,000 മുട്ടകൾ വരെ ഇവ ഇടാറുണ്ട്. മുട്ടകളുടെ എണ്ണം സാധാരണയായി പെൺ മത്സ്യങ്ങളുടെ വലിപ്പത്തെ ആശ്രയിച്ചിരിക്കുന്നു. ചെറിയ പെൺമത്സ്യങ്ങൾ 300-500 മുട്ടകൾ വരെ ഇടുന്നു. അതേസമയം വലിയ പെൺ ഓസ്കാർ മത്സ്യങ്ങൾ ഏകദേശം 2500-3000 മുട്ടകൾ വരെ ഇടുന്നു. 46-58 മണിക്കൂറുകൾക്ക് ശേഷമാണ് നേരിയ നിറമുള്ളതും ദീർഘവൃത്താകൃതിയോടുകൂടിയതുമായ ഈ മുട്ടകൾ വിരിയുന്നത്. 3.25 മില്ലീമീറ്റർ നീളവും 1.55 മില്ലീമീറ്റർ ഉയരവും ഉണ്ടാകും മുട്ട വിരിഞ്ഞ് പുറത്തുവരുന്ന ലാർവകൾക്ക്. എന്നാൽ ബീജസങ്കലനം നടക്കാത്ത മുട്ടകൾ മാതാപിതാക്കൾ ഭക്ഷണവിധേയമാക്കുന്നു. കിക്ലിഡ്സുകളെപ്പോലെ അസ്ട്രോനോട്ടസ് ഓസിലേറ്റസ് ഇനങ്ങൾ ആൺമീനും പെൺമീനും ഒന്നിച്ചാണ് (biparental) ഇവയുടെ കുഞ്ഞുങ്ങളെ വളർത്തുന്നത്. മുട്ടകൾ വിരിഞ്ഞ് ഒന്നിച്ച് കൂട്ടമായി വരുന്ന കുഞ്ഞുങ്ങളെ മാതാപിതാക്കൾ സംരക്ഷിക്കുന്നു. സംരക്ഷണ കാലാവധി ഇതുവരെയും അറിയാൻ കഴിഞ്ഞിട്ടില്ല.
ആശയവിനിമയം
മറ്റ് ഓസ്കർ ഇനങ്ങളെയോ അല്ലെങ്കിൽ മറ്റ് മത്സ്യങ്ങളെയോ തിരിച്ചറിയുന്നതിനായി ഭൂരിഭാഗം സിക്ലിഡുകളും അവയുടെ ഹൃദയത്തുടിപ്പ് ഉപയോഗിച്ച് വളരെ കുറഞ്ഞ ആവൃത്തിയിലുള്ള ആശയവിനിമയ ശബ്ദങ്ങൾ പുറപ്പെടുവിക്കുന്നു. അതുകൂടാതെ ഓസ്കർ മത്സ്യങ്ങൾക്ക് വേഗത്തിൽ നിറം മാറ്റാൻ കഴിയുന്ന സവിശേഷതയും സഹജീവികളുമായി ആശയവിനിമയം നടത്തുന്നതിന് വളരെയധികം സഹായിക്കുന്നു. ഓസ്കർ മത്സ്യങ്ങളുടെ കണ്ണുകളുടെ വ്യതിയാനങ്ങൾ അവയുടെ സ്വഭാവത്തെ അടിസ്ഥാനമാക്കിയുള്ളവയാണ്. സാധാരണയായി മറ്റൊരു മത്സ്യവുമായുള്ള ഏറ്റുമുട്ടലിൽ തോൽക്കുന്ന ഓസ്കർ മത്സ്യത്തിന്റെ കണ്ണുകൾ കറുത്തനിറമായി മാറുന്നു. കൂടാതെ ചില സിക്ക്ലിഡുകൾക്ക് പെരുമാറ്റം കൊണ്ട് അവയുടെ നിറം അല്ലെങ്കിൽ പാറ്റേൺ മാറ്റുവാൻ കഴിയുന്നു. മാത്രമല്ല, ഓസ്കർ മത്സ്യങ്ങളുടെ വർണ്ണവും അവയുടെ പ്രായത്തിനനുസരിച്ച് മാറുന്നു.
ഓസ്കർ മത്സ്യങ്ങൾ അവയുടെ ഉടമകളുമായി ഇടപഴകുന്ന രീതിയുടെ അടിസ്ഥാനത്തിൽ ഇതിനെ "റിവർ ഡോഗ്" അല്ലെങ്കിൽ "വാട്ടർ ഡോഗ്" എന്നും വിളിക്കുന്നു. കാരണം ഒരു നായ അതിൻറെ യജമാനനെക്കാണുമ്പോൾ തലയും വാലും അനക്കി എങ്ങനെയാണോ പെരുമാറുന്നത് അതുപോലെതന്നെ ഈ മത്സ്യങ്ങളും പെരുമാറുന്നു.
ഭക്ഷണം
ഓസ്കർ മത്സ്യങ്ങൾ മിശ്രഭോജികളാണ്. പായൽ, ഒച്ചുകൾ, ക്രേ ഫിഷുകൾ, ചെമ്മീൻ, പുഴുക്കൾ, പ്രാണികൾ (ഈച്ചകൾ, ചീവീട്, പുൽച്ചാടികൾ) തുടങ്ങിയവയെയാണ് പ്രധാനമായും ഇവ ആഹാരമാക്കുന്നത്.
അക്വേറിയത്തിൽ
അക്വേറിയം ഹോബിയിലെ ഏറ്റവും പ്രശസ്തമായ സിക്ലിഡുകളിൽ ഒന്നാണ് ഓസ്കർ. ഓസ്കർ മത്സ്യങ്ങൾ പൊതുവേ വലിയ അക്വേറിയങ്ങളിൽ വളരാൻ ഇഷ്ടപ്പെടുന്നവയാണ്. വിൽപ്പനക്കാർ സാധാരണയായി 1 മുതൽ 2 ഇഞ്ച് വരെ വലിപ്പത്തിലെത്തുമ്പോൾ മത്സ്യക്കുഞ്ഞുങ്ങളെ വിൽക്കുന്നു. കൃത്യമായ ഭക്ഷണം നൽകുന്നതോടെ അക്വേറിയത്തിലെ സാഹചര്യങ്ങളിൽ ആദ്യത്തെ ഏഴ് അല്ലെങ്കിൽ എട്ട് മാസങ്ങളിൽ ഓസ്കർ മത്സ്യക്കുഞ്ഞുങ്ങൾ സാധാരണയായി ഓരോ മാസവും ഏതാണ്ട് ഒരു ഇഞ്ച് വലിപ്പത്തിൽ വളരുന്നതായി കാണുന്നു. ഏകദേശം ഒൻപതു മാസത്തിനുശേഷം ഓസ്കറുകളുടെ വളർച്ച മന്ദഗതിയിലാകുന്നു. 12 മാസത്തെ വളർച്ചയിൽ ഇവയുടെ വലിപ്പം 10 ഇഞ്ച് വലിപ്പത്തിലാകുന്നു. ഓസ്കറുകൾ ഏതാണ്ട് മൂന്ന് വയസ്സ് പ്രായത്തിൽ അതിന്റെ വളർച്ചയുടെ പരമാവധിയിൽ എത്തുന്നു.
ഭക്ഷണം
ബുനോസെഫാലസ്, റിനെലോറികാരിയ, ഒക്മാക്കാന്തസ് എന്നീ ക്യാറ്റ് ഫിഷ് സ്പീഷീസുകളുടെ അവശിഷ്ടങ്ങളാണ് അസ്ട്രനോറ്റസ് ഓസിലേറ്റസ് ഓസ്കർ മത്സ്യങ്ങൾക്ക് കൂടുതലും അക്വേറിയത്തിൽ ആഹാരമായി നൽകുന്നത്. ഇരകളെ പിടിച്ചെടുക്കാൻ ഈ ഇനം മത്സ്യങ്ങൾ സക്ഷൻ സംവിധാനം ഉപയോഗിക്കുന്നു. നിംബോക്രോമിസ് ലിവിങ്സ്റ്റോണി, പാരക്രോമിസ് ഫ്രീഡ്രിക്സ്താലി തുടങ്ങിയ സ്പീഷീസുകളെപ്പോലെ ഒരു വശത്തേയ്ക്ക് ചരിഞ്ഞുവീണ് മരിച്ചതായി മിമിക്രി കാണിച്ചാണ് ഇവ ഇരയെപിടിക്കുന്നത്. മത്സ്യത്തിൻറെ വളർച്ചയ്ക്കും മൊത്തത്തിലുള്ള ആരോഗ്യത്തിനുമായി വിറ്റാമിൻ സി ഇവയ്ക്ക് വളരെയധികം ആവശ്യമുണ്ട്. ഇതിൻറെ അഭാവത്തിൽ ഇതിന് രോഗങ്ങളും ആരോഗ്യപ്രശ്നങ്ങളുമുണ്ടാകുന്നു. വലിയ മാംസഭോജിയായ മത്സ്യങ്ങൾ ഭക്ഷിക്കുന്ന കൊഞ്ച്, കൃമി, ഷഡ്പദങ്ങൾ, ഈച്ചകൾ, പുൽച്ചാടികൾ, വെട്ടുകിളികൾ തുടങ്ങിയവ പോലുള്ളവയെയാണ് ഓസ്കാർ മത്സ്യങ്ങൾ സാധാരണയായി ഭക്ഷിക്കുന്നത്.
പ്രാദേശികമായ സ്വഭാവം
അക്വേറിയം അല്ലെങ്കിൽ തടാകത്തിനകത്ത് ഓസ്കാർ മത്സ്യങ്ങളെക്കടത്തിവിട്ടാൽ അവ മറ്റു മത്സ്യങ്ങൾക്കെതിരെ കയ്യേറ്റം നടത്തുകയും അവിടെ തങ്ങളുടെ ആക്രമണസ്വഭാവമുപയോഗിച്ച് ആധിപത്യമുറപ്പിക്കുകയും ചെയ്യുന്നു. ചുറ്റുപാടുകളും മത്സ്യത്തിന്റെ വലിപ്പവും അവയുടെ ആക്രമവും അനുസരിച്ച് അക്വേറിയത്തിൻറെയോ പ്രദേശത്തിന്റെയോ വലിപ്പം വ്യത്യാസപ്പെട്ടിരിക്കും. ഓസ്കാർ മത്സ്യങ്ങൾ ഒരു പ്രദേശത്ത് ഒരിക്കൽ തങ്ങളുടെ ആധിപത്യം സ്ഥാപിച്ചുകഴിഞ്ഞാൽ, മറ്റ് മത്സ്യങ്ങളെ ആക്രമിക്കുകയും തുരത്തുകയും ചെയ്തുകൊണ്ട് അവയുടെ അധീനതയിലുള്ള പ്രദേശത്തെ ശക്തമായി സംരക്ഷിക്കുന്നു.
ഓസ്കർ മത്സ്യങ്ങളെ ബാധിക്കുന്ന രോഗങ്ങൾ
മിക്ക വലിയ സിക്ക്ലിഡുകളെയുംപോലെ ഓസ്കാർ മത്സ്യങ്ങൾക്കും സാധാരണയായി ബാധിക്കുന്ന ഒരു പ്രധാന രോഗമാണ് ഹോൾ-ഇൻ-ദി-ഹെഡ്" അഥവാ ഹെഡ് ആൻഡ് ലാറ്ററൽ ലൈൻ എറോഷ്യൻ (Head and Lateral Line Erosion (HLLE)). ഇതുമൂലം മത്സ്യത്തിൻറെ തലയിലും മുഖത്തിലും അറകൾ അല്ലെങ്കിൽ കുഴികൾ പോലെ കാണപ്പെടുന്നു. ഇതിനുപുറമേ ബാക്ടീരിയ, ഫംഗസ്സ് എന്നിവ വഴി ഉണ്ടാകുന്ന സാധാരണ രോഗങ്ങളും ഇവയെ ബാധിക്കാറുണ്ട്.
ആയുർദൈർഘ്യം
ഓസ്കർ മത്സ്യങ്ങളുടെ യഥാർത്ഥ ജീവിതരീതികളെക്കുറിച്ചും അതിൻറെ ആയുസ്സിനെക്കുറിച്ചുമുള്ള കുറച്ചു വിവരങ്ങൾ മാത്രമേ ലഭ്യമുള്ളൂ എങ്കിലും, കുറഞ്ഞത് 10-14 വർഷം വരെയെങ്കിലും ഇവ ജീവിക്കുന്നുവെന്നാണ് ശാസ്ത്രപഠനങ്ങൾ പറയുന്നത്. കൂടാതെ അക്വേറിയങ്ങളിലെ ഓസ്കർ മത്സ്യങ്ങളെ നല്ല ആരോഗ്യത്തോടെ സംരക്ഷിച്ചാൽ 10-20 വർഷം വരെ ഇവയ്ക്കു ജീവിക്കാനാകുമെന്നു ചില പഠനങ്ങൾ സൂചിപ്പിക്കുന്നു.
വിവിധതരത്തിലുള്ള ഓസ്കർ മത്സ്യങ്ങൾ
അക്വേറിയത്തിലെ അലങ്കാരമത്സ്യ വിപണിയിൽ അസ്ട്രോനോട്ടസ് ഓസിലേറ്റസ് ഇനത്തിൽപ്പെട്ട വിവിധതരത്തിലുള്ള അലങ്കാരമത്സ്യങ്ങളെ വളർത്തി വരുന്നുണ്ട്. ശരീരത്തിനുകുറുകേ ചുവന്ന മാർബിൾ അടയാളം ഉള്ള ഇനങ്ങളും ഇവയുടെ കൂട്ടത്തിൽ കാണപ്പെടുന്നു. അൽബിനോ, ല്യൂകിസ്റ്റിക്, ക്സാൻതിസ്റ്റിക് എന്നീ അവസ്ഥകളാണ് ഈ മത്സ്യങ്ങളുടെ വ്യത്യസ്ത വർണ്ണവിതാനങ്ങൾക്കു കാരണം. അസ്ട്രോനോട്ടസ് ഓസിലേറ്റസിൽ ചുവന്ന നിറത്തിലുള്ള മാർബിളിങ് അടയാളങ്ങൾ കാണപ്പെടുന്ന ഇനത്തെ റെഡ് റ്റൈഗർ ഓസ്കർ ഫിഷ് എന്നും ചുവന്നനിറമുള്ള ഓസ്കർ മത്സ്യങ്ങളെ റെഡ് ഓസ്കർ ഫിഷ് എന്നീ വ്യാപാരനാമങ്ങളിൽ അലങ്കാരമത്സ്യങ്ങളായി വിപണനം ചെയ്യപ്പെടുന്നു. യുണൈറ്റഡ് കിങ്ഡത്തിൽ അസ്ട്രോനോട്ടസ് ഓസിലേറ്റസിന്റെ ഒരിനത്തിൽ ചുവന്ന വർണ്ണത്തിൽ അറബിക് വാക്കായ അള്ളാഹു എന്നടയാളം കാണപ്പെടുന്നു. ചിലയവസരങ്ങളിൽ ഈ ഇനങ്ങൾക്ക് കൃത്രിമമായി ചിറകുകളിൽ നിറം കൊടുക്കാറുണ്ട്. ഈ പ്രക്രിയ നടത്തിയ മത്സ്യത്തെ ചായം പൂശിയ മത്സ്യം എന്നു വിളിക്കുന്നു.
വൈൽഡ് ഓസ്കർ മത്സ്യം, ടൈഗർ ഓസ്കർ മത്സ്യം, റെഡ് ഓസ്കർ മത്സ്യം, അൽബിനോ ഓസ്കർ മത്സ്യം, അൽബിനോ ടൈഗർ ഓസ്കർ മത്സ്യം, വെയ്ൽ റ്റെയ്ൽ ഓസ്കർ മത്സ്യം, റെഡ് ലുട്ടിനോ ഓസ്കർ മത്സ്യം, ലെമൺ ഓസ്കർ മത്സ്യം എന്നിവ വിവിധതരത്തിലുള്ള ഓസ്കർ മത്സ്യങ്ങളാണ്.
വൈൽഡ് ഓസ്കർ മത്സ്യം
അസ്ട്രോനോട്ടസ് ഓസെല്ലറ്റസിന്റെ യഥാർത്ഥ സ്പീഷീസ് വൈൽഡ് ഓസ്കാർ ആണ്. അക്വേറിയം ഹോബിയിലെ മറ്റെല്ലാ വ്യത്യസ്ത ഓസ്കർ മത്സ്യങ്ങളും വൈൽഡ് ഓസ്കറിൽ നിന്ന് (തിരഞ്ഞെടുക്കപ്പെട്ട പ്രജനനത്തിലൂടെയാണ്) ആണ് ഉത്ഭവിച്ചത്. തെരഞ്ഞെടുക്കപ്പെട്ട സങ്കരവർഗ്ഗത്തിൽപ്പെട്ട വിവിധയിനം ഓസ്കർ മത്സ്യങ്ങളേക്കാൾ വൈൽഡ് ഓസ്കർ വളരുന്നതിനാൽ അവ യഥാർത്ഥ സ്പീഷീസ് ആയി കണക്കാക്കപ്പെടുന്നു. വൈൽഡ് ഓസ്കർ മത്സ്യം ആമസോൺ നദീതടത്തിൽ നിന്ന് ധാരാളമായി ശേഖരിക്കപ്പെടുന്നു.
ടൈഗർ ഓസ്കർ മത്സ്യം
നീലയോ കറുപ്പോ നിറത്തിലുള്ള ശരീരത്തിൽ ക്രമരഹിതമായ ഓറഞ്ച്-ചുവപ്പ് നിറത്തിലുള്ള പുള്ളികളാണ് ടൈഗർ ഓസ്കർ മത്സ്യത്തിന് കാണപ്പെടുന്നത്.
അൽബിനോ ടൈഗർ ഓസ്കർ മത്സ്യം
സാധാരണ കാണപ്പെടുന്ന കറുത്ത നിറമുള്ള ടൈഗർ ഓസ്കർ മത്സ്യത്തിൽ നിന്നും കാണാൻ തികച്ചും വിഭിന്നമാണ് അൽബിനോ ടൈഗർ ഓസ്കർ മത്സ്യം. ടൈഗർ ഓസ്കർ മത്സ്യത്തിൻറെ അൽബിനോ വകഭേദമാണിത്. ഇവയുടെ ക്രീം അല്ലെങ്കിൽ വെളുത്ത ശരീരത്തിൽ ഓറഞ്ച്-ചുവപ്പ് നിറത്തിലുള്ള പുള്ളികൾ കാണപ്പെടുന്നു.
റെഡ് ഓസ്കർ മത്സ്യം
തായ് കച്ചവടക്കാരനായിരുന്ന ചാരോൺ പറ്റബൊങ്കെയാണ് ആദ്യമായി റെഡ് ഓസ്കർ മത്സ്യയിനത്തെ വികസിപ്പിച്ചെടുത്തത്. ഇവയുടെ ഓറഞ്ച്-ചുവപ്പു നിറമുള്ള ശരീരത്തിൽ ഇരുണ്ട ചാരനിറത്തിലുള്ള ഷേഡിംഗ് കാണപ്പെടുന്നു. ചുവന്ന ഓസ്കാർ മത്സ്യങ്ങൾക്ക് സാധാരണയായി 3-5 വർഷം മാത്രമേ ആയുസ്സ് കാണപ്പെടുന്നുള്ളൂ.
അൽബിനോ ഓസ്കർ മത്സ്യം
അൽബിനോ ഓസ്കർ മത്സ്യങ്ങൾ പേരു സൂചിപ്പിക്കുന്നവ പോലെ, വെളുത്ത ഷേഡിംഗ് ഉള്ളവയാണ്. വെള്ള നിറത്തിൻറെ അടിസ്ഥാനത്തിൽ ചുവപ്പ്, ഓറഞ്ച് എന്നീ നിറങ്ങൾ ഇടകലർന്നും കാണപ്പെടുന്നു. മറ്റിനങ്ങളിൽ നിന്ന് വ്യത്യസ്തമായി അൽബിനോ ഓസ്കർ ഇനങ്ങളിലും പെരുമാറ്റത്തിൽ അവയുടെ തനതായ കാഴ്ചപ്പാട് പ്രബലമാണ്. അവയ്ക്ക് മിനുസമാർന്ന വെളുത്ത ചെതുമ്പലുകൾ തിളക്കമുള്ള കാഴ്ച നല്കുന്നു. ഒരു യഥാർത്ഥ ആൽബിനോയെ അതിൻറെ വെളുത്ത പുറം ആവരണവും ചുവന്ന കണ്ണുകളും കൊണ്ട് മനസ്സിലാക്കാൻ സാധിക്കുന്നു.
വെയ്ൽ റ്റെയ്ൽ ഓസ്കർ മത്സ്യം
thumb|200px|right|ല്യൂകിസ്റ്റിക് ലോങ് ഫിന്നെഡ് ഓസ്കർ (വെയ്ൽ റ്റെയ്ൽ ഓസ്കർ മത്സ്യം) വെയ്ൽ റ്റെയ്ൽ ഓസ്കർ മത്സ്യങ്ങളുടെ പ്രത്യേകത അവയ്ക്ക് മറ്റ് ഇനങ്ങളേക്കാൾ വലിയ ചിറകുകൾ കാണപ്പെടുന്നു എന്നതാണ്.
റെഡ് ലുട്ടിനോ ഓസ്കർ മത്സ്യം
റെഡ് ലുട്ടീനോ ഓസ്കർ മത്സ്യങ്ങളുടെ വശങ്ങൾ പ്രധാനമായും ചുവന്ന നിറത്തിലുള്ളതാണ്.
ലെമൺ ഓസ്കർ മത്സ്യം
ക്രീം-വെളുത്ത ശരീരത്തിൽ ചിതറികിടക്കുന്ന രീതിയിൽ മഞ്ഞനിറത്തിലുള്ള പുള്ളികളാണ് ലെമൺ ഓസ്കർ മത്സ്യത്തിന് കാണപ്പെടുന്നത്.
അവലംബം
വർഗ്ഗം:തെക്കേ അമേരിക്കയിലെ ശുദ്ധജല മത്സ്യങ്ങൾ വർഗ്ഗം:ബ്രസീലിലെ ശുദ്ധജല മത്സ്യങ്ങൾ വർഗ്ഗം:മത്സ്യങ്ങൾ വർഗ്ഗം:അലങ്കാരമത്സ്യങ്ങൾ
ടിവി ഫൈവ്
മണ്ടലുയോങ് ആസ്ഥാനമായി പ്രവർത്തിക്കുന്ന ഒരു ഫിലിപ്പൈൻ മീഡിയ കമ്പനിയാണ് ടിവി ഫൈവ് (TV5). 1960 ൽ ചിനോ റോസസ് ആണ് ഇത് സ്ഥാപിച്ചത്. മീഡിയ ക്വസ്റ്റ് ഹോൾഡിംഗ്‌സിന്റെ ഉടമസ്ഥതയിലുള്ളതാണ് കമ്പനി, പിഎൽഡിടി സബ്‌സ്‌ഡിയറി.
അവലംബം
വർഗ്ഗം:ദൃശ്യമാദ്ധ്യമങ്ങൾ വർഗ്ഗം:ഫിലിപ്പീൻസ്
കോലത്തുകര ശിവ ക്ഷേത്രം
അരുവിപ്പുറത്തെ പ്രതിഷ്ഠക്കു ശേഷം 1068 മീന മാസം 13-ആം തീയതി ശിവ പ്രതിഷ്ഠ നടത്തിയ ക്ഷേത്രമാണ് കോലത്തുകര ശിവ ക്ഷേത്രം. ഇത് തിരുവനന്തപുരം ജില്ലയിൽ കുളത്തൂർ എന്ന സ്ഥലത്ത് സ്ഥിതി ചേയ്യുന്നു. സമൂഹത്തിൽ നിന്നും അയിത്തം പോലുള്ള അനാചാരങ്ങളെ മാറ്റാനായിരുന്നു ഗുരു ശിവ പ്രതിഷ്ഠകൾ നടത്തിയത്.അതിനു മുൻപ് ഭദ്ര കാളി ക്ഷേത്രമായിരുന്നു.അന്ന് കോലത്തുകര ദേവി ക്ഷേത്രത്തിൽ പ്രാചീന രീതിയിലുള്ള പൂജകളും ജന്തുബലിയും ആവർത്തിച്ചിരുന്നു.പ്രാകൃതമായ ആ അനാചാരം അവസാനിപ്പികുന്നതിന്റെ തുടക്കം കുറിച്ചു കൊണ്ടാണ് ഗുരുദേവൻ ഭദ്ര കാളി പ്രതിഷ്ഠ മാറ്റി,ശിവ പ്രതിഷ്ഠ നടത്തിയത്.ഇളക്കി മാറ്റിയ ഭദ്ര കാളി പ്രതിഷ്ഠ ഇന്നും പൂജാതികർമങ്ങൾ ഒന്നും കൂടാതെ ചുറ്റമ്പലത്തിൽ ഗുരുവിന്റെ നിർദ്ദേശ പ്രകാരം സൂക്ഷിച്ചിടുണ്ട്.
കോലത്തുകര ശിവ പ്രതിഷ്ഠക്ക് ശേഷം ക്ഷേത്രചുവരിൽ ഗുരുദേവൻ താഴെ പറയുന്ന വരികൾ കുറിച്ചിടുകയുണ്ടായി
ഈ സമസ്യയുടെ അവസാന രണ്ടു വരികൾ
എന്ന് എഴുതി കുമാരനാശാൻ പൂർത്തിയാക്കുക്കയും ചെയ്തു.
കുളത്തൂർ നിവാസികൾക്ക് വിദ്യാഭ്യാസസൗകര്യം ഉണ്ടാകേണ്ടതിന്റെ ആവശ്യകത ഗുരു നേരത്തെ കണ്ടിരുന്നു.സംസ്കൃത ഭാഷാഭാസ്യത്തിനായി ഗുരുവിന്റെ പ്രഥമശിഷ്യൻ ശിവലിംഗദാസസ്വാമികളെ അയച്ചു കൊടുത്തു.അങ്ങനെ അറിവിന്റെ വെളിച്ചം പുതിയ തലമുറയ്ക്ക് സിദ്ധിക്കുകയുണ്ടായി.കൂടാതെ കോലത്തുകര ശിവപ്രതിഷ്ഠ വേളയിൽ ഏതാനും പേരെ പൂജാദികർമ്മങ്ങൾക്കുള്ള വിദ്യ അഭ്യസിക്കുവാൻ ഏർപ്പാടാക്കി.അങ്ങനെ ക്ഷേത്രത്തിനു അടുത്ത് സ്ഥിതി ചെയുന്ന ഇല്ലങ്കം എന്ന കെട്ടിടത്തിൽ ശിവലിംഗദാസസ്വാമി ആരംഭിച്ച ഗുരുപാഠശാലയാണ് ഇന്നറിയപ്പെടുന്ന കുളത്തൂർ ഗവ ഹയർസെക്കൻഡറി സ്കൂൾ.
പ്രതിഷ്ഠകൾ
പടിഞ്ഞാറോട്ട് ദർശനമായി ഇരിക്കുന്ന ഗുരുദേവൻ,കിഴക്കോട്ടു ദർശനമായി കാണുന്ന ശിവപ്രതിഷ്ഠ.പുതിയതായി നിർമ്മിച്ച മുഖമണ്ഡപത്തിൽ നിന്നും കോലത്തീശ്വരനെ കണ്ടു ദർശനം നേടാം.ക്ഷേത്രത്തിനകത്തു പ്രവേശിച്ചു ശ്രീകോവിലിനെ പ്രദക്ഷിണം വെയ്ക്കുവാൻ സാധ്യമല്ല എന്നൊരു പ്രത്യേകതയും ഈ ക്ഷേത്രത്തിനുണ്ട്.വടക്കോട്ട്‌ ദർശനമായി കാണുന്ന മഹാഗണപതി ക്ഷേത്രവും,കിഴക്കോട്ടു ദർശനമായി നാഗത്തറയും ഉണ്ട്.കൂടാതെ ശ്രീനാരായണ ആശ്രമത്തിൽ ഗുരുദേവൻ ഉപയോഗിച്ച് കൊണ്ടിരുന്ന കട്ടിൽ,കസേര,മെതിയടി എന്നിവ സൂക്ഷിച്ചിട്ടുണ്ട്.
ഉത്സവങ്ങൾ
മീനമാസത്തിലെ ചതയം നക്ഷത്രത്തിൽ തൃകൊടിയേറി,മീനമാസത്തിലെ തിരുവാതിരയ്‌ക്ക് തിരുവാറട്ടോടു കൂടി ഉത്സവം സമാപമിക്കുന്നു.ശിവ പ്രതിഷ്ഠ കഴിഞ്ഞ് കോലത്തുകരയിൽ വിശ്രമിച്ചു കൊണ്ട് ശ്രീനാരായണഗുരുവും കുമാരസ്വാമിയും കുടുംബകാരണവരും ആയി ആലോചിച്ചാണ് ഉത്സവം മുൻകാലങ്ങളിൽ നടത്താറുള്ളത്.നെയ്ത്ത് ആയിരുന്നു അന്ന് കുളത്തൂർ നിവാസികളുടെ പ്രധാന തൊഴിൽ.തുച്ചമായ വരുമാനം മാത്രമായിരുന്നു ഇവർകുള്ളത്.ചെറിയ വരുമാനം ആണെങ്കിലും ക്ഷേത്ര ആവശ്യങ്ങൾക്കും ഉത്സവ ആവശ്യങ്ങൾക്കും ഇതിൽ നിന്നും ഒരു വിഹിതം മാറ്റിവെച്ചിട്ടുളതും,സ്ത്രീകൾ പിടിയരി ശേഖരിച്ചും ഉത്സവത്തിനു മുതൽക്കൂട്ടിയിരുന്നു.ഉത്സവം മോടിയാക്കാനുള്ള ജനങ്ങളുടെ കഷ്ടപാട് മനസ്സിലാക്കിയ ഗുരു അന്ന് "ഉത്പന്ന പിരിവെടുത്ത് നിങ്ങൾ ഉത്സവം നടത്തണം" എന്ൻ അരുൾ ചെയ്തതാണ്.മറ്റൊരു ക്ഷേത്രത്തിലും ഇത്തമൊരു അരുൽപ്പാട് ഗുരുവിൽ നിന്ൻ ഉണ്ടായതായി കാണുന്നില്ല.
കോലത്തുകരയിലെ ഗണപതിക്ഷേത്രം
ശ്രീനാരായണ ഗുരുദേവന്റെ പ്രമുഖ ശിഷ്യനായ ബോധാനന്ദസ്വാമികൾ ആണ്,ഗണപതിപ്രതിഷ്ഠ കർമ്മം നടത്തിയത്.വടകോട്ടു ദർശനമായ ഗണപതി പ്രതിഷ്ഠ വളരെ വിരളമായേ ദർശിക്കാനാവൂ.
ഗുരുമന്ദിരം
ഗുരുവിന്റെ ഷഷ്ടിപൂർത്തി മഹോത്സവത്തോടനുബന്ധിച്ചു സ്ഥാപിച്ചതാണ് ശ്രീനാരായണഗുരുമന്ദിരം.ഇവിടെ ശ്രീനാരായണഗുരുവിന്റെ ഒരു മനോഹരമായ ഒരു എണ്ണഛായചിത്രം പ്രതിഷ്ടിച്ചു പൂജിച്ചു വരുന്നു.ഒരു വാതിൽകോട്ട കുഞ്ഞുകൃഷ്ണകുറുപ്പാന്ന്‌ ഈ ചിത്രം വരച്ചത്.ചിത്രം വരയ്ക്കുവാൻ ഗുരുദേവന്റെ അനുവാദവും അനുഗ്രഹവും വാങ്ങിയതിനു ശേഷമാണ് ചിത്രം വരച്ചു പൂർത്തിയാകിയത്. ചിത്രകാരൻ ചിത്രം അമ്പലത്തിൽ ഏൽപിക്കുവാൻ കൊണ്ട് വന്നപ്പോൾ ഗുരുദേവനും ആശ്രമത്തിൽ വിശ്രമിക്കുകയായിരുന്നു.അങ്ങനെ ചിത്രം ആദ്യമായി ഗുരുദേവനെ കാണിക്കുവാൻ അവസരമുണ്ടാകുകയും ,ചിത്രം കണ്ടിട്ട് "ഇത് നാം തന്നെയല്ലേ?" എന്ൻ അഭിനന്ദനസൂചകമായി ഗുരു ചോദിച്ചതായും വിശ്വസിക്കുന്നു.
കോലതീരേശസ്തവം
പ്രതിഷ്ഠ നടത്തിയതിനു ശേഷം ശിവനെ ഇഷ്ടദേവനായി അംഗീകരിച്ചു പ്രാർത്ഥിക്കുന്ന ഭക്തൻമാർക്കായി കോലതീരേശസ്തവം എന്നൊരു സ്ത്രോതം ഗുരു രചിച്ചു നൽകി.ഗുരുദെവന്റെ മറ്റു സ്തോത്രകൃതികളെ പോലെ കോലതീരേസ്തവവും ഇഷ്ടദേവഭജനം വഴി വസ്തുബോധമുളവാക്കി മുക്തിക്ക് വഴി തെളിക്കുന്ന ഒരുത്തമകൃതിയാണ്.
എന്നു തുടങ്ങുന്ന സ്ത്രോതം മഹാദേവ ഭക്തർ ഏറ്റുപാടാറുണ്ട്
അവലംബങ്ങൾ
1."ശ്രീനാരായണ ഗുരു - ഒരു സമഗ്രപഠനം" - ഡോക്ടർ വിജാലയം ജയകുമാർ.
റഷീദ ഡാച്ചി
ഇലെ-ഡി-ഫ്രാൻസിനെ പ്രതിനിധീകരിച്ച് യൂറോപ്യൻ പാർലമെന്റിലെ അംഗമായി സേവനമനുഷ്ഠിച്ച ഒരു ഫ്രഞ്ച് രാഷ്ട്രീയക്കാരിയാണ് റഷീദ ഡാച്ചി (ഫ്രഞ്ച് ഉച്ചാരണം: [ʁaʃida dati]; അറബിക്: رشيدة born; ജനനം 27 നവംബർ 1965). തിരഞ്ഞെടുക്കപ്പെടുന്നതിന് മുമ്പ്, കീപെർ ഓഫ് ദി സീൽസ്, മിനിസ്റ്റർ ഓഫ് ജസ്റ്റിസ് കാബിനറ്റ് പദവി അവർ വഹിച്ചിരുന്നു. 2007 ലെ ഫ്രഞ്ച് പ്രസിഡന്റ് തിരഞ്ഞെടുപ്പിൽ അവർ നിക്കോളാസ് സർക്കോസിയുടെ വക്താവായിരുന്നു. അദ്ദേഹത്തിന്റെ വിജയത്തിനുശേഷം, 2007 മേയ് 18 -ന് സർക്കോസി അവരെ തന്റെ ഗവൺമെന്റിലേക്ക് നിയമിച്ചു. 2008 മാർച്ച് 29 -ന് അവർ പാരീസിലെ ഏഴാമത്തെ അറോണ്ടിസെമെന്റിന്റെ മേയറായി തിരഞ്ഞെടുക്കപ്പെട്ടു.
ആദ്യകാല ജീവിതവും വിദ്യാഭ്യാസവും
1965 നവംബർ 27-ന് ബർഗണ്ടിയിലെ സെന്റ്-റമിയിൽ ഒരു മൊറോക്കൻ പിതാവായ എംബാരെക്ക് എന്ന ഇഷ്ടികത്തൊഴിലാളിക്കും ഫാത്തിമ-സോഹ്‌റ എന്ന അൾജീരിയൻ അമ്മയുടേയും മകളായി റഷീദ ഡാച്ചി ജനിച്ചു. ഒരു പാവപ്പെട്ട കുടുംബത്തിലെ പന്ത്രണ്ടാമത്തെ രണ്ടാമത്തെ കുട്ടിയായിരുന്നു അവർ. അവരുടെ കുട്ടിക്കാലം ബർഗണ്ടിയിലെ ചലോൺ-സർ-സെയ്‌നിൽ ചെലവഴിച്ചു.
ഡാച്ചി ഒരു ഇസ്ലാമിക പരിതസ്ഥിതിയിലാണ് വളർന്നതെങ്കിലും, അവർ കത്തോലിക്കാ സ്കൂളുകളിലാണ് വിദ്യാഭ്യാസം ചെയ്തത്. അവർ ബർഗണ്ടി സർവകലാശാലയിൽ നിന്ന് സാമ്പത്തികശാസ്ത്രത്തിൽ ബിരുദാനന്തര ബിരുദവും പന്തോൺ-അസ്സാസ് സർവകലാശാലയിൽ നിയമ ബിരുദവും നേടി.
ആദ്യകാല ആരംഭങ്ങൾ
പതിനാറാമത്തെ വയസ്സിൽ ഡാച്ചി ഒരു പാരാമെഡിക്കൽ അസിസ്റ്റന്റായി ജോലി ചെയ്യാൻ തുടങ്ങി. പിന്നീട് യൂണിവേഴ്സിറ്റിയിൽ ആയിരിക്കെ എൽഫ് അക്വിറ്റെയ്നിൽ അക്കൗണ്ടന്റായി മൂന്ന് വർഷം ജോലി ചെയ്തു.
1990 ൽ ജീൻ-ലൂക്ക് ലഗാർഡെയറെ കണ്ടതിനുശേഷം, ഡാറ്റി മാട്ര നോർട്ടൽ കമ്മ്യൂണിക്കേഷന്റെ ഓഡിറ്റ് മാനേജ്മെന്റ് ടീമിൽ പ്രവേശിച്ചു. പിന്നീട് അവർ ഒരു വർഷം ലണ്ടനിൽ യൂറോപ്യൻ ബാങ്കിൻറെ പുനർനിർമ്മാണത്തിനും വികസനത്തിനും വേണ്ടി, റെക്കോർഡ്സ് മാനേജ്മെന്റ് ആൻഡ് ആർക്കൈവിംഗ് വിഭാഗത്തിൽ ചെലവഴിച്ചു. 1994-ൽ അവർ സൂയസിലെ (പിന്നീട് ലിയോണൈസ് ഡെസ് ഇൗക്സ്) നഗര വികസന പഠന ബ്യൂറോയുടെ ഓഡിറ്റിംഗ് സൂപ്പർവൈസറും സെക്രട്ടറി ജനറലുമായിരുന്നു. 1995 മുതൽ 1997 വരെ അവർ വിദ്യാഭ്യാസ മന്ത്രാലയത്തിന്റെ നിയമപരമായ മാനേജ്മെന്റ് വിഭാഗത്തിൽ ഒരു സാങ്കേതിക ഉപദേഷ്ടാവായി ജോലി ചെയ്തു.
1997-ൽ ഡാറ്റി ഒരു മജിസ്ട്രേറ്റ് ആകാൻ ആവശ്യമായ കോഴ്സുകൾ വാഗ്ദാനം ചെയ്യുന്ന ഒരു പൊതു വിദ്യാഭ്യാസ സ്ഥാപനമായ എക്കോൾ നാഷണൽ ഡി ലാ മജിസ്ട്രേച്ചറിൽ പ്രവേശിച്ചു. 1999 ൽ അവർ ബോബിഗ്നി ട്രിബ്യൂണൽ ഡി ഗ്രാൻഡ് ഇൻഡെൻസിൽ (ഹൈക്കോടതി) ഒരു നിയമ ഓഡിറ്ററായി. പെറോണിലെ ട്രിബ്യൂണൽ ഡി ഗ്രാൻഡെന്റിന്റെ പ്രേരണയിൽ കൂട്ടായ നടപടിക്രമങ്ങൾക്ക് അവർ ന്യായാധിപയായി. ഒടുവിൽ എവ്രി ട്രൈബ്യൂണലിന്റെ അറ്റോർണി ജനറലിന്റെ സഹായിയായി.
രാഷ്ട്രീയത്തിൽ കരിയർ
2002 ൽ ഡാച്ചി നിക്കോളാസ് സർക്കോസിയുടെ ഉപദേഷ്ടാവായി. 2006 ൽ അവർ യൂണിയൻ ഫോർ എ പോപ്പുലർ മൂവ്‌മെന്റ് (യുഎംപി) പാർട്ടിയിൽ ചേർന്നു. 2007 ജനുവരി 14 -ന്, 2007 ഏപ്രിലിലെ പ്രസിഡന്റ് തിരഞ്ഞെടുപ്പിനുള്ള യുഎംപി സ്ഥാനാർത്ഥിയായി സർക്കോസിയെ തിരഞ്ഞെടുത്ത ദിവസം അവർ അവരുടെ വക്താവായി തിരഞ്ഞെടുക്കപ്പെട്ടു. 2007 മേയ് 6 -ന് സർക്കോസിയുടെ വിജയത്തിനുശേഷം, അവരെ നീതിന്യായ മന്ത്രിയായി നിയമിച്ചു. കോടതി സംവിധാനത്തെക്കുറിച്ചുള്ള അവരുടെ യുക്തിവാദത്തെ ജുഡീഷ്യൽ പ്രൊഫഷണലുകൾ പരസ്യമായി എതിർത്തു. പിന്നീട്, ഫ്രഞ്ച് കോർട്ട് ഓഫ് ഓഡിറ്റേഴ്സ് ഇത് ജുഡീഷ്യൽ സ്ഥാപനത്തിന്റെ ഏറ്റവും അഭിലഷണീയമായ പരിഷ്കാരങ്ങളിലൊന്നായി അംഗീകരിച്ചു. സർക്കോസികളുടെ വിവാഹം വേർപിരിയാൻ തുടങ്ങിയപ്പോൾ, നിക്കോളാസ് സർക്കോസിക്കൊപ്പം ഡാച്ചി പലപ്പോഴും ഔദ്യോഗിക പ്രസിഡൻഷ്യൽ യാത്രകൾ നടത്തിയിരുന്നു.
പുറംകണ്ണികൾ
വർഗ്ഗം:ബി.ബി.സി. 100 സ്ത്രീകൾ വർഗ്ഗം:1965-ൽ ജനിച്ചവർ
ഷഹ്ദാഗ് ദേശീയോദ്യാനം
ഷഹ്‍ദാഹ് ദേശീയോദ്യാനം (Azerbaijani: Şahdağ Milli Parkı) അസർബൈജാനിലെ ഒരു ദേശീയോദ്യാനമാണ്. അസർബൈജാൻ പ്രസിഡൻറായിരുന്ന ഇൽഹാം അലിയേവിൻറെ ഉത്തരവനുസരിച്ച്, ഖുബാ റയോൺ, ഖ്വസർ റയോൺ, ഇസ്മായില്ലി റായോൺ, ക്വെബാല റയോൺ, ഒഗുസ് റയോൺ, സമാക്സി റയോൺ എന്നീ ഭരണനിർവ്വഹണ ജില്ലകളിലെ 115,900 ഹെക്ടർ (1,159 കിമീ 2) പ്രദേശത്ത് 2006 ഡിസംബർ എട്ടിനാണ് ഈ ഉദ്യാനം രൂപീകരിച്ചത്. 2010 ജൂലൈ എട്ടിന് പ്രസിഡൻറിൻറെ ഉത്തരവനുസരിച്ച് ഈ ദേശീയോദ്യാനം 115,900 ഹെക്ടറിൽനിന്ന് (1,159 കിമീ2) 130,508.1 ഹെക്ടർ (1,305.081 കിമീ2) ആയി വിപുലീകരിച്ചു.
ഉമ തുർ‌മാൻ
ഉമ കരുണ തുർമാൻ (ജനനം : ഏപ്രിൽ 29, 1970)  ഒരു അമേരിക്കൻ അഭിനേത്രിയും മോഡലുമാണ്. അവർ റൊമാന്റിക്ക് കോമഡി സിനിമകളിലും നാടകങ്ങളിലും സയൻസ് ഫിക്ഷൻ, ആക്ഷൻ സിനിമകൾ എന്നിങ്ങനെ പലവിധ ചിത്രങ്ങളിൽ വ്യത്യസ്ത വേഷങ്ങൾ അവതരിപ്പിച്ചിട്ടുണ്ട്.
അവലംബം
വർഗ്ഗം:1970-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ അജ്ഞേയതാവാദികൾ വർഗ്ഗം:ഇന്ത്യയിൽ പ്രവാസികളായ അമേരിക്കക്കാർ
ലോക ബൗദ്ധിക സ്വത്തവകാശ സംഘടന
നിലവിൽ 189 രാജ്യങ്ങൾ WIPO യിൽ അംഗങ്ങളായുണ്ട്. ഇതിന്റെ ആസ്ഥാനം ജനീവയിലാണ്.
പുറത്തേക്കുള്ള കണ്ണികൾ
വർഗ്ഗം:ഐക്യരാഷ്ട്രസഭയുടെ ഏജൻസികൾ
പുളിച്ചക്ക
നൂലമ്പഴം, ആത്ത, ആത്തപ്പാല, മണ്ണൻചക്ക, കപ്പളം എന്നെല്ലാം അറിയപ്പെടുന്ന പുളിച്ചക്ക 30 മീറ്റർ ഉയരം വയ്ക്കുന്ന ഒരു വലിയ മരമാണ്. . ദക്ഷിണേന്ത്യ, ശ്രീലങ്ക, ആസാം എന്നിവിടങ്ങളിൽ 1200 മീറ്റർ വരെ ഉയരമുള്ള പ്രദേശങ്ങളിലാണ് ഇവ വളരുന്നത്. കാണുന്നു. കടുപ്പമുണ്ടെങ്കിലും ഈടും ബലവും കുറഞ്ഞ തടിയാണ്. കായ തിന്നാൻ കൊള്ളുമെങ്കിലും പല്ലിൽ പറ്റിപ്പിടിക്കുന്ന ഒരു കറയുണ്ട്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വിഭാഗം: ഫലവൃക്ഷങ്ങൾ വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ വർഗ്ഗം:സപ്പോട്ടേസീ
ഇമ്മ്യൂണോടോക്സിക്കോളജി
ചിലപ്പോൾ ITOX എന്ന് ചുരുക്കി വിളിക്കപ്പെടുന്ന ഇമ്മ്യൂണോടോക്സിക്കോളജി സെനോബയോട്ടിക്സ് എന്നറിയപ്പെടുന്ന വിദേശ പദാർത്ഥങ്ങളുടെ വിഷാംശത്തെക്കുറിച്ചും രോഗപ്രതിരോധ വ്യവസ്ഥയിൽ അവ ചെലുത്തുന്ന സ്വാധീനത്തെക്കുറിച്ചും ഉള്ള പഠനമാണ്. രോഗപ്രതിരോധ വ്യവസ്ഥയെ മാറ്റിമറിക്കുന്ന ചില വിഷ പദാർത്ഥങ്ങളിൽ വ്യാവസായിക രാസവസ്തുക്കൾ, ഹെവി മെറ്റൽ ശ്രേണിയിൽ വരുന്ന ലോഹങ്ങൾ, കാർഷിക രാസവസ്തുക്കൾ, ഫാർമസ്യൂട്ടിക്കൽസ്, മരുന്നുകൾ, അൾട്രാവയലറ്റ് വികിരണം, വായു മലിനീകരണം, ചില ജൈവ വസ്തുക്കൾ എന്നിവയുണ്ട്. ഈ ഇമ്മ്യൂണോടോക്സിക് പദാർത്ഥങ്ങളുടെ ഫലങ്ങൾ രോഗപ്രതിരോധവ്യവസ്ഥയുടെ ഇനേറ്റ്, അഡാപ്റ്റീവ് ഭാഗങ്ങളെ മാറ്റുന്നതായി കാണിക്കുന്നു. സെനോബയോട്ടിക്സിന്റെ അനന്തരഫലങ്ങൾ ആദ്യം സമ്പർക്കത്തിലുള്ള അവയവത്തെ (പലപ്പോഴും ശ്വാസകോശത്തിലോ ചർമ്മത്തിലോ) ബാധിക്കുന്നു. ഇമ്മ്യൂണോടോക്സിക് പദാർത്ഥങ്ങളുമായുള്ള സമ്പർക്കത്തിന്റെ ഫലമായി ഉണ്ടാകുന്ന ചില സാധാരണ പ്രശ്നങ്ങൾ ഇമ്യൂണോസപ്രഷൻ, ഹൈപ്പർസെൻസിറ്റിവിറ്റി, ഓട്ടോ ഇമ്യൂണിറ്റി എന്നിവയാണ്. ടോക്‌സിൻ പ്രേരിതമായി രോഗപ്രതിരോധ ശേഷി കുറയുന്നത് ക്യാൻസറിനുള്ള സാധ്യത വർദ്ധിപ്പിക്കും.
1970-കളിലാണ് ഇമ്മ്യൂണോടോക്സിക്കോളജി പഠനം ആരംഭിച്ചത്. എന്നിരുന്നാലും, പുരാതന ഈജിപ്ത് കാലം മുതൽ കോൺടാക്റ്റ് ടോക്സിനുകളുടെ ഫലമായി രോഗപ്രതിരോധവ്യവസ്ഥയിലെ മാറ്റങ്ങൾ ആളുകൾ നിരീക്ഷിച്ചതിനാൽ ചില പദാർത്ഥങ്ങൾ രോഗപ്രതിരോധ സംവിധാനത്തെ പ്രതികൂലമായി ബാധിക്കുമെന്ന ആശയം ഒരു പുതിയ ആശയമല്ല. വാണിജ്യപരമായി വിൽക്കുന്ന ഉൽപ്പന്നങ്ങളുടെ സുരക്ഷിതത്വവും ഫലപ്രാപ്തിയും കണക്കിലെടുക്കുമ്പോൾ ഇമ്മ്യൂണോടോക്സിക്കോളജിക്ക് കൂടുതൽ പ്രാധാന്യമുണ്ട്. സമീപ വർഷങ്ങളിൽ, കാർഷിക ഉൽപന്നങ്ങൾ, മരുന്നുകൾ, ഉപഭോക്തൃ ഉൽപ്പന്നങ്ങൾ എന്നിവയുടെ ഉൽപ്പാദനത്തിൽ ഇമ്മ്യൂണോടോക്സിക് വസ്തുക്കളുടെ ഉപയോഗം നിയന്ത്രിക്കുന്നതിനും കുറയ്ക്കുന്നതിനുമുള്ള ശ്രമത്തിൽ മാർഗനിർദ്ദേശങ്ങളും നിയമങ്ങളും സൃഷ്ടിക്കപ്പെട്ടിട്ടുണ്ട്. ഈ നിയന്ത്രണങ്ങളുടെ ഒരു ഉദാഹരണം, പ്രതിരോധ സംവിധാനവുമായുള്ള പ്രതികൂല ഇടപെടലുകൾ ഒഴിവാക്കാൻ എല്ലാ മരുന്നുകളും വിഷാംശം ഉണ്ടോയെന്ന് പരിശോധിക്കണം എന്നും കൂടാതെ ഒരു മരുന്ന് രോഗപ്രതിരോധ വ്യവസ്ഥയെ ബാധിക്കുന്ന ലക്ഷണങ്ങൾ കാണിക്കുമ്പോഴെല്ലാം ആഴത്തിലുള്ള അന്വേഷണങ്ങൾ ആവശ്യമാണ് എന്നുമുള്ള അമേരിക്കൻ എഫ്ഡിഐ മാർഗ്ഗനിർദ്ദേശമാണ്. ഒരു വസ്തുവിന്റെ ഇമ്മ്യൂണോടോക്സിക് ഇഫക്റ്റുകൾ നിർണ്ണയിക്കുമ്പോൾ ശാസ്ത്രജ്ഞർ ഇൻ വിവോ ഇൻ വിട്രോ ടെക്നിക്കുകള് ഉപയോഗിക്കുന്നു.
രോഗപ്രതിരോധ കോശങ്ങളെ നശിപ്പിക്കുകയും സിഗ്നലിംഗ് പാതകൾ മാറ്റുകയും ചെയ്യുന്നതിലൂടെ ഇമ്മ്യൂണോടോക്സിക് ഏജന്റുകൾ രോഗപ്രതിരോധ സംവിധാനത്തെ നശിപ്പിക്കും. ഇത് ഇന്നേറ്റ് അല്ലെങ്കിൽ അഡാപ്റ്റീവ് രോഗപ്രതിരോധ സംവിധാനങ്ങളിൽ വ്യാപകമായ പ്രത്യാഘാതങ്ങൾ ഉണ്ടാക്കുന്നു. സൈറ്റോകൈൻ ഉൽപാദനത്തിന്റെ അളവ്, ഉപരിതല മാർക്കറുകളുടെ മാറ്റം, സജീവമാക്കൽ, കോശ വ്യത്യാസം എന്നിവ അളക്കുന്നതിലൂടെ അഡാപ്റ്റീവ് രോഗപ്രതിരോധ സംവിധാനത്തിലെ മാറ്റങ്ങൾ നിരീക്ഷിക്കാനാകും. മാക്രോഫേജുകളിലും മോണോസൈറ്റ് പ്രവർത്തനങ്ങളിലും മാറ്റങ്ങളുണ്ട്, ഇത് ഇന്നേറ്റ് രോഗപ്രതിരോധ സംവിധാനത്തിലെ മാറ്റങ്ങളെ സൂചിപ്പിക്കുന്നു.
ഇമ്മ്യൂണോസപ്രഷൻ
കോർട്ടികോസ്റ്റീറോയിഡുകൾ, റേഡിയേഷൻ, ഹെവി മെറ്റലുകൾ, ഹാലോജനേറ്റഡ് ആരോമാറ്റിക് ഹൈഡ്രോകാർബണുകൾ, മരുന്നുകൾ, വായു മലിനീകരണം, പ്രതിരോധശേഷി കുറയ്ക്കുന്ന മരുന്നുകൾ എന്നിവയാണ് ഇമ്മ്യൂണോസപ്രഷന് കാരണമാകുന്ന ചില പൊതു ഘടകങ്ങൾ. ഈ രാസവസ്തുക്കൾ രോഗപ്രതിരോധവ്യവസ്ഥയുടെ നിയന്ത്രിത ജീനുകളിൽ കാണപ്പെടുന്ന മ്യൂട്ടേഷനുകൾക്ക് കാരണമാകും, ഇത് ഉത്പാദിപ്പിക്കുന്ന നിർണായക സൈറ്റോകൈനുകളുടെ അളവിൽ മാറ്റം വരുത്തുകയും ആന്റിജനുകൾ നേരിടുമ്പോൾ വേണ്ടത്ര പ്രതിരോധ പ്രതികരണങ്ങൾ ഉണ്ടാക്കാത്തത്തിന് കാരണമാവുകയും ചെയ്യും. ഈ ഏജന്റുകൾ അസ്ഥിമജ്ജയിലെ കോശങ്ങളെയും രോഗപ്രതിരോധ കോശങ്ങളെയും നശിപ്പിക്കുന്നു, ഇത് ആന്റിജനുകളെ തിരിച്ചറിയുന്നതിനും പുതിയ രോഗപ്രതിരോധ പ്രതികരണങ്ങൾ സൃഷ്ടിക്കുന്നതിനും പ്രയാസമുണ്ടാക്കുന്നു. രോഗപ്രതിരോധ ശേഷി കുറയ്ക്കുന്നതിന്റെ സൂചകമായ IgM, IgG ആന്റിബോഡി അളവ് കുറയുന്നതു നിരീക്ഷിക്കുന്നതിലൂടെ ഇത് അളക്കാൻ കഴിയും. പ്രതിരോധ സംവിധാനത്തിൽ പ്രതികരണത്തിന്റെ ശരിയായ നില നിലനിർത്തുന്നതിൽ നിർണായകമായ ടി റെഗുലേറ്ററി സെല്ലുകളും ചില ഇമ്മ്യൂണോടോക്സിക്ക് ഏജന്റുമാരാൽ മാറ്റപ്പെട്ടതായി കാണപ്പെടുന്നു. ചില ഇമ്മ്യൂണോടോക്സിക് വസ്തുക്കളുടെ സാന്നിധ്യത്തിൽ, ഇന്നേറ്റ് രോഗപ്രതിരോധ സംവിധാനത്തിന്റെ ഗ്രാനുലോസൈറ്റുകൾക്ക് കേടുപാടുകൾ സംഭവിക്കുന്നത് അഗ്രാനുലോസൈറ്റോസിസ് എന്ന അപൂർവ രോഗത്തിന് കാരണമാകുന്നു. ഇമ്മ്യൂണോടോക്സിക് പദാർത്ഥങ്ങളാൽ പ്രതിരോധ സംവിധാനത്തെ അടിച്ചമർത്തുമ്പോൾ വാക്സിൻ ഫലപ്രാപ്തിയും കുറയും. ഇൻ വിട്രോ ടി-ലിംഫോസൈറ്റ് ആക്റ്റിവേഷൻ അസെകൾ ഏതൊക്കെ പദാർത്ഥങ്ങൾക്ക് ഇമ്മ്യൂണോസപ്രസീവ് ശേഷി ഉണ്ടെന്ന് നിർണ്ണയിക്കാൻ ഉപയോഗപ്രദമാണ്.
ഹൈപ്പർസെൻസിറ്റിവിറ്റി
ആസ്ത്മ പോലുള്ള ഹൈപ്പർസെൻസിറ്റീവ് അല്ലെങ്കിൽ അലർജി പ്രതിപ്രവർത്തനങ്ങൾ സാധാരണയായി ഇമ്മ്യൂണോടോക്സിക് ഏജന്റുമായി ബന്ധപ്പെട്ടിരിക്കുന്നു, വ്യാവസായിക രാജ്യങ്ങളിൽ ഈ ലക്ഷണങ്ങൾ പ്രകടിപ്പിക്കുന്ന ആളുകളുടെ എണ്ണം വർദ്ധിച്ചുകൊണ്ടിരിക്കുകയാണ്. ഇമ്മ്യൂണോടോക്സിക് ഏജന്റുകളുടെ എണ്ണം വർദ്ധിക്കുന്നതാണ് ഇതിന് കാരണം. നാനോ പദാർത്ഥങ്ങൾ സാധാരണയായി ചർമ്മത്തിലൂടെ ആഗിരണം ചെയ്യപ്പെടുകയോ അല്ലെങ്കിൽ ശ്വസനത്തിലൂടെ ഉള്ളിൽ പ്രവേശിക്കുകയോ ചെയ്യുന്നു, ഇത് രോഗപ്രതിരോധ കോശങ്ങളെ റിക്രൂട്ട് ചെയ്യുന്നതിലൂടെ ഹൈപ്പർസെൻസിറ്റീവ് പ്രതികരണങ്ങൾക്ക് കാരണമാകുന്നു. ഒരു വ്യക്തി ഒരു തൊഴിൽ അല്ലെങ്കിൽ പാരിസ്ഥിതിക ക്രമീകരണങ്ങളിൽ രാസവസ്തുക്കളുമായി സമ്പർക്കം പുലർത്തുമ്പോൾ ഈ നാനോ മെറ്റീരിയലുകൾ പലപ്പോഴും ഉള്ളിൽ പ്രവേശിക്കാറുണ്ട്. പോയിസൺ ഐവി, സുഗന്ധദ്രവ്യങ്ങൾ, സൗന്ദര്യവർദ്ധക വസ്തുക്കൾ, ലോഹങ്ങൾ, പ്രിസർവേറ്റീവുകൾ, കീടനാശിനികൾ എന്നിവ അറിയപ്പെടുന്ന ഹൈപ്പർസെൻസിറ്റീവ് പ്രതികരണം സൃഷ്ടിക്കുന്ന ഏജന്റുമാരാണ്. വളരെ ചെറുതായ ഈ തന്മാത്രകൾ ഒരു പ്രതിരോധ പ്രതികരണത്തെ പ്രേരിപ്പിക്കുന്നതിന് ഹാപ്റ്റെൻസായി പ്രവർത്തിക്കുകയും വലിയ തന്മാത്രകളുമായി ബന്ധിപ്പിക്കുകയും ചെയ്യുന്നു. ടി ലിംഫോസൈറ്റുകൾ ഈ ഹാപ്‌റ്റനുകളെ തിരിച്ചറിയുകയും പ്രൊഫഷണൽ ആന്റിജൻ അവതരിപ്പിക്കുന്ന കോശങ്ങളെ റിക്രൂട്ട് ചെയ്യുകയും ചെയ്യുമ്പോൾ ഒരു അലർജി പ്രതികരണം ഉണ്ടാകുന്നു. ഹൈപ്പർസെൻസിറ്റീവ് പ്രതികരണങ്ങൾ നിരീക്ഷിക്കുന്നതിൽ IgE ആന്റിബോഡികൾ പ്രധാനമാണ്, പക്ഷേ ഒരു ഇമ്മ്യൂണോടോക്സിക് ഏജന്റുകളുടെ ഫലങ്ങൾ കൃത്യമായി നിർണ്ണയിക്കാൻ ഇത് ഉപയോഗിക്കാനാവില്ല. ഇക്കാരണത്താൽ, ഹൈപ്പർസെൻസിറ്റിവിറ്റിക്ക് കാരണമാകുമെന്ന് വിശ്വസിക്കപ്പെടുന്ന നാനോ മെറ്റീരിയലുകളുടെയും മറ്റ് ഏജന്റുമാരുടെയും വിഷാംശം നിർണ്ണയിക്കുന്നതിനുള്ള ഏറ്റവും ഫലപ്രദമായ മാർഗ്ഗമാണ് ഇൻ വിവോ ടെസ്റ്റിംഗ്.
ഓട്ടോഇമ്മ്യൂണിറ്റി
ഇമ്മ്യൂണോടോക്സിക് ഏജന്റുകൾക്ക് ഒരു വ്യക്തിയുടെ തന്നെ സെൽഫ് മോളിക്യൂളുകളിൽ രോഗപ്രതിരോധ സംവിധാനത്തിന്റെ ആക്രമണം വർദ്ധിപ്പിക്കാൻ കഴിയും. ജനിതക ഘടകങ്ങളുടെ ഫലമായാണ് ഓട്ടോ ഇമ്മ്യൂണിറ്റി കൂടുതലായി സംഭവിക്കുന്നതെങ്കിലും, ആസ്ബറ്റോസ്, സൾഫാഡിയാസിൻ, സിലിക്ക, പാരഫിൻ, സിലിക്കൺ തുടങ്ങിയ ഇമ്മ്യൂണോടോക്സിക് ഘടകങ്ങളും ഓട്ടോഇമ്മ്യൂണിറ്റി ആക്രമണത്തിനുള്ള സാധ്യത വർദ്ധിപ്പിക്കും. ഈ ഏജന്റുകൾ ശ്രദ്ധാപൂർവം നിയന്ത്രിത രോഗപ്രതിരോധ സംവിധാനത്തിന് അസ്വസ്ഥതകൾ ഉണ്ടാക്കുന്നതിനും ഓട്ടോഇമ്മ്യൂണിറ്റി ശേഷി വർദ്ധിപ്പിക്കുന്നതിനും അറിയപ്പെടുന്നു. രക്തചംക്രമണ നിയന്ത്രണത്തിലും റെസ്‌പോണ്ടർ ടി കോശങ്ങളിലുമുള്ള മാറ്റങ്ങൾ ഒരു ഇമ്മ്യൂണോടോക്സിക് ഏജന്റ് പ്രേരിപ്പിക്കുന്ന ഓട്ടോഇമ്മ്യൂണിറ്റി പ്രതികരണത്തിന്റെ നല്ല സൂചകങ്ങളാണ്. ഓട്ടോഇമ്മ്യൂണിറ്റിയുടെ ഫലങ്ങൾ പ്രാഥമികമായി മൃഗ മാതൃകാ പഠനങ്ങളിലൂടെ പരിശോധിച്ചു. നിലവിൽ, ഏജന്റുകൾ മനുഷ്യന്റെ ഓട്ടോഇമ്മ്യൂണിറ്റി ശേഷിയെ എങ്ങനെ ബാധിക്കുന്നു എന്ന് നിർണ്ണയിക്കാൻ ഒരു സ്‌ക്രീൻ ഇല്ല, കാരണം ഇമ്മ്യൂണോടോക്സിക് ഏജന്റുകളോടുള്ള പ്രതികരണത്തിൽ ഓട്ടോഇമ്മ്യൂണിറ്റിയെക്കുറിച്ചുള്ള നിലവിലെ അറിവിൽ ഭൂരിഭാഗവും ഇമ്മ്യൂണോടോക്സിക് ഏജന്റുകൾക്ക് വിധേയരായ വ്യക്തികളുടെ നിരീക്ഷണങ്ങളിൽ നിന്നാണ്.
അവലംബം
<references group="" responsive="1">
വർഗ്ഗം:വിഷശാസ്ത്രം
എ. സീമ
സീ-മെറ്റിലെ ഒരു ശാസ്ത്രജ്ഞയാണ് '''ഡോ. എ. സീമ'''. കേന്ദ്രസർക്കാർ നൽകുന്ന നാരീശക്തി പുരസ്‌കാരം ലഭിച്ചിട്ടുണ്ട്. സ്തനാർബുദം പരിശോധിക്കാൻ ഇവരും സംഘവും ചേർന്ന് നിർമിച്ച സെൻസറുകൾ ഘടിപ്പിച്ച ബ്രേസിയറാണ് ഇവർക്ക് പുരസ്കാരം നേടി കൊടുത്തത്.
ജീവിതരേഖ
ചേവായൂർ സ്വദേശിയായ ഡോ.സീമ, തൃശൂർ അത്താണിയിലെ സെന്റർ ഫോർ മെറ്റീരിയൽസ് ഫോർ ഇലക്ട്രോണിക് ടെക്നോളജി (സി-മെറ്റ്) യിലെ ശാസ്ത്രജ്ഞയാണ് സീമ. കോഴിക്കോട് തൃശ്ശൂർ ഗവ. എൻജിനീയറിങ് കോളേജിലെ അധ്യാപകനായ എം.പി. രാജനാണ് ഭർത്താവ്.
സ്തനാർബുദം കണ്ടുപിടിക്കുന്ന ബ്രേസിയർ
സീമയും സംഘവും ചേർന്ന് നിർമ്മിച്ച സംഘവും ചേർന്ന് നിർമിച്ച സെൻസറുകൾ ഘടിപ്പിച്ച ബ്രേസിയർ ഉപയോഗിച്ച് സ്തനാർബുദം ഉണ്ടോ ഇല്ലയോ എന്ന് മിനിറ്റുകൾകൊണ്ട് അറിയാം. ഏതു പ്രായക്കാരായ സ്ത്രീകൾക്കും ഇതുപയോഗിച്ച് പരിശോധന നടത്താം. ഇതിൽ ഘടിപ്പിച്ചിരിക്കുന്ന സോക്കറ്റിലൂടെ കംപ്യൂട്ടറിലേക്ക് ലഭിക്കുന്ന ദ്വിമാനചിത്രം രോഗമുണ്ടോ ഇല്ലയോ എന്ന വിവരം നൽകും. വസ്ത്രത്തിനുള്ളിലെ സെൻസറുകളാണ് ദ്വിമാനചിത്രമെടുക്കുന്നത്. യെസ് അല്ലെങ്കിൽ നോ എന്ന പ്രാഥമിക വിവരത്തിലൂടെ ഒരു ആശ വർക്കർക്കുപോലും രോഗനിർണയം നടത്താമെന്നതാണ് ഇതിന്റെ പ്രത്യേകത.
കാൻസർ ബാധിക്കുന്ന കോശങ്ങൾ വിഭജിക്കപ്പെടുമ്പോൾ ഉണ്ടാകുന്ന താപനിലയിലെ വ്യത്യാസമാണ് രോഗനിർണയത്തിലെ പ്രധാന ഘടകം. ഇത്തരത്തിലുള്ള താപവ്യത്യാസം ഏറ്റവും സൂക്ഷ്മമായ അളവിൽ കണ്ടെത്താനാവുമെന്നതാണ് ഈ സംവിധനത്തെ വിജയകരമാക്കിയത്. ഒരു മില്ലിമീറ്റർ നീളവും ഒരു മില്ലിമീറ്റർ വീതിയും ഒന്നര മില്ലിമീറ്റർ കനവും ഉള്ള സെൻസറുകൾ സി-മെറ്റ് തന്നെ വികസിപ്പിച്ചു. ഓരോ സെൻസറും ഒരു സംവിധാനത്തിൽ ഘടിപ്പിക്കുമ്പോൾ അത് 'പ്രോബ്' എന്നറിയപ്പെടും. ഇത്തരത്തിലുള്ള നിശ്ചിത എണ്ണം പ്രോബുകൾ പ്രത്യേകം രൂപകല്പന ചെയ്ത കോട്ടൺ ബ്രായുടെ ഇരുഭാഗങ്ങളിലുമായി തുന്നിച്ചേർക്കും. എല്ലാ സെൻസറുകളും പരസ്പരം യോജിപ്പിച്ചിട്ടുണ്ട്. ഇവയിൽനിന്ന് എല്ലാംകൂടിയുള്ള ഡേറ്റയാണ് സോക്കറ്റിലൂടെ കംപ്യൂട്ടറിലേക്ക് ദ്വിമാനചിത്രരൂപത്തിൽ എടുക്കാൻ കഴിയുക. 15 മുതൽ 30 മിനിറ്റിനകം ഒരാളിന്റെ പരിശോധന പൂർത്തിയാക്കാൻ കഴിയും. 500 രൂപയിൽ താഴെ മാത്രമേ ഇത്തരമൊരു ബ്രാ വികസിപ്പിക്കാൻ ചെലവാകുകയുള്ളൂ. മലബാർ കാൻസർ സെന്ററിലെ 117 രോഗികളിൽ നടത്തിയ പരീക്ഷണമാണ് ഇത് വിജയമാണെന്നു തെളിയിച്ചത്.
അവലംബം
വർഗ്ഗം:നാരീശക്തി പുരസ്‌കാർ നേടിയവർ വർഗ്ഗം:ശാസ്ത്രജ്ഞർ വർഗ്ഗം:അർബുദ ചികിത്സ വർഗ്ഗം:കോഴിക്കോട് ജില്ലയിൽ ജനിച്ചവർ
കെല്ലി ക്ലാർക്സൺ
ഒരു അമേരിക്കൻ ഗായികയും ഗാനരചയിതാവും എഴുത്തകാരിയുമാണ് കെല്ലി ക്ലാർക്സൺ (ജനനം: ഏപ്രിൽ 24, 1982). 2002-ലെ പ്രഥമ അമേരിക്കൻ ഐഡൽ സംഗീത ഷോയിലെ ജേതാവായതു മുതലാണ് ഇവർ പ്രശസ്തിയിലേക്കുയർന്നത്. അന്നു മുതൽ "ഒറിജിനൽ അമേരിക്കൻ ഐഡൽ" അല്ലെങ്കിൽ "ക്യൂൻ ഓഫ് കവേർസ്" എന്നാണ് ക്ലാർക്സൺ അറിയപ്പെടുന്നത്. ഇതിനു പുറകെ വേൾഡ് ഐഡലിൽ ഇവർ രണ്ടാം സ്ഥാനത്തും എത്തിച്ചേർന്നു.
സംഗീതത്തിനു പുറമെ ടെലിവിഷനിലും സിനിമകളിലും തന്റെ സാന്നിധ്യം അറിയിച്ചിട്ടുള്ള കെല്ലി ക്ലാർക്സൺ തന്റെ ആലാപനത്തിലെ വൈവിധ്യത്തിലും ആഴത്തിലും വളരെ പ്രശസ്തയാണ്. മൂന്ന് ഗ്രാമി പുരസ്കാരം, മൂന്ന് എംടിവി വീഡിയോ മ്യൂസിക് പുരസ്കാരം, 12 ബിൽബോർഡ് സംഗീത പുരസ്കാരം, നാല് അമേരിക്കൻ സംഗീത പുരസ്കാരം എന്നിവ നേടിയിട്ടുള്ള ക്ലാർക്സൺ 2.5 കോടി ആൽബങ്ങൾ തന്റെതായി ലോകമെമ്പാടും വിറ്റഴിച്ചിട്ടുണ്ട്.
അവലംബം
വർഗ്ഗം:1982-ൽ ജനിച്ചവർ വർഗ്ഗം:അമേരിക്കൻ പോപ്പ് ഗായികമാർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:ഗ്രാമി പുരസ്കാര ജേതാക്കൾ വർഗ്ഗം:ജീവിച്ചിരിക്കുന്ന പ്രമുഖർ
വില്ല്യം ഡ്വൈറ്റ് വിറ്റ്നി
അമേരിക്കക്കാരനായ വാങ്മീമാംസകനും ,ബഹുഭാഷാപണ്ഡിതനും നിഘണ്ടുകാരനുമാണ് വില്ല്യം ഡ്വൈറ്റ് വിറ്റ്നി.( ജ:1827 ഫെബ്: 9,– മ:1894).ദ് സെഞ്ച്വറി ഡിക്ഷനറി എന്ന ഗ്രന്ഥത്തിന്റെ എഡിറ്ററുമായിരുന്നു വിറ്റ്നി.
സംഭാവനകൾ
അമേരിയ്ക്കൻ സംസ്കൃതഭാഷാ പ്രണയികളിൽ ഗണ്യമായ സ്വാധീനം വിറ്റ്നി അക്കാലത്ത് ചെലുത്തിയിരുന്നു. അഥർവ്വ വേദത്തിന്റെ ഇംഗ്ലീഷ് പരിഭാഷ വിറ്റ്നിയുടെ അതുല്യസംഭാവനകളിലൊന്നാണ്. സംസ്കൃതഭാഷയിലെധാതുക്കൾ, ക്രിയാരൂപങ്ങൾ, കൃദന്തങ്ങൾ എന്ന ഗ്രന്ഥം അദ്ദേഹം1885 ൽ ജർമ്മനിയിലെ ലീപ്സിഗിൽ നിന്നു പ്രകാശിപ്പിയ്ക്കുകയുണ്ടായി. ഭാരതീയ ജ്യോതിശാസ്ത്രത്തിലും തല്പരനായിരുന്ന വിറ്റ്നി സൂര്യസിദ്ധാന്തം എന്ന കൃതി കുറിപ്പുകളോടെ അമേരിക്കൻ മാസികയിൽ 1860 ൽ പ്രസിദ്ധീകരിയ്ക്കുകയുണ്ടായി.
സൃഷ്ടികൾ
NB: Dates marked * may not be first publication.
സീബ്ര ക്രോസ്സിംഗ്
കാൽനടയാത്രക്കാർക്ക് പൊതുഗതാഗത പാത മുറിച്ചുകടക്കാനുള്ള ക്രമീകരണമാണ് സീബ്ര ക്രോസ്സിംഗ്. ലോകത്തിൽ എല്ലായിടത്തും അംഗീകരിക്കപ്പെട്ട ഒരു സംവിധാനമാണിത്. ഒരു സീബ്രയുടെ ശരീരത്തിലെ വരകളുടെ സദൃശമായി റോഡിൽ ഇരുണ്ടതും മങ്ങിയ നിറത്തിലുള്ളതുമായ സമാന്തര വരകൾ രേഖപ്പെടുത്തുന്നു. സീബ്ര ക്രോസ്സിങ്ങിൽ കാൽനട യാത്രക്കാരുള്ളപ്പോൾ വാഹനങ്ങൾ നിർത്തി അവർക്ക് സൗകര്യമൊരുക്കണമെന്നാണ് നിയമം.
ഘടന
ട്രാഫിക്കിന്റെ സമാന്തരമായി രേഖപ്പെടുത്തുന്ന നീളമുള്ള വരകൾ കൊണ്ടാണ് സീബ്ര ലൈൻ അടയാളപ്പെടുത്തുന്നത്. ഒന്നിടവിട്ട് ഇരുണ്ടതും മങ്ങിയതുമായ നിറങ്ങളിലുള്ള വരകൾ. വെളുപ്പും കറുപ്പുമുള്ള വരകളാണ് പൊതുവേ ഉണ്ടാകുക. 40 മുതൽ 60 സെ.മീറ്റർ വരെ വീതിയിലാണ് വരകളുണ്ടാവുക. വിവിധ രാജ്യങ്ങളിലെ സീബ്രാ വരകളിൽ ഘടനയിലും നിറത്തിലും ചെറിയ വ്യത്യാസങ്ങൾ കാണാറുണ്ട്. ട്രാഫിക് സിഗ്നൽ ഉപയോഗിച്ചോ ട്രാഫിക് പോലീസിന്റെ നിയന്ത്രണത്തിലോ സീബ്ര ക്രോസ്സിംഗിൽ യാത്രക്കാരെ സുരക്ഷിതമായി റോഡ് മുറിച്ചുകടക്കാൻ അനുവദിക്കുന്ന ഇടങ്ങളും കാണാം.
സീബ്ര കോസ്റ്റിംഗിൽ ഡ്രൈവർമാർക്ക് പ്രത്യേക ശ്രദ്ധ നൽകുന്നതിന് ബെലീഷ ബീക്കൺ സ്ഥാപിക്കാറുണ്ട്.
അവലംബം
വർഗ്ഗം:കാൽനട ക്രോസിംഗുകൾ വർഗ്ഗം:ഗതാഗത നിയമങ്ങൾ
ഺ
മലയാള അക്ഷരമാലയിലെ ഒരു വ്യഞ്ജനാക്ഷരമാണ് ഺ. മലയാളത്തിലെ റ്റ എന്ന കൂട്ടക്ഷരത്തിന്റെ പാതിയായ മൂലസ്വനിമമാണ് ഺ എന്ന വ്യഞ്ജനാക്ഷരത്തിന്റേത്.
("ട ", "ഡ" ) മുതലായ ട വർഗ്ഗങ്ങളോട് സാമ്യം പുലർത്തുന്ന ഺ വർഗത്തിലെ ഒന്നാമത്തെ അക്ഷരമായ "ഺ" ഒരു വർത്സ്യമായ ഖരാക്ഷരമാണ്. അക്ഷരമാലയിൽ സാധാരണ വിവേചിച്ച് കാണിക്കാത്ത ഺ-വർഗ്ഗത്തിലെ ഖരമാണിത്. ഒറ്റയക്ഷരമായി ഉപയോഗമില്ലാത്ത ഇത്, ഺയുടെ ഇരട്ടിപ്പായ ഺ്ഺ, ഩ്ഺ എന്നീ കൂട്ടക്ഷങ്ങളെഴുതാൻ ആദിമമലയാളത്തിൽ ഉപയോഗിക്കപ്പെട്ടിരുന്നതായി എ.ആർ. രാജരാജവർമ്മ ഊഹിക്കുന്നു. പിന്നീട് ഺയുടെ ധർമ്മം മുഴുവൻ റ ഏറ്റെടുത്തു; ഺ പ്രയോഗത്തിലല്ലാതാവുകയും ചെയ്തു. അങ്ങനെ ഺ്ഺ, ഩ്ഺ എന്നീ കൂട്ടക്ഷരങ്ങളുടെ എഴുത്ത് മാത്രം യഥാക്രമം റ്റ എന്നും ന്റ എന്നും ആയതായി രാജരാജവർമ്മ പറയുന്നു. ഈ അക്ഷരത്തിന്റെ ആദിമമലയാളരൂപങ്ങളൊന്നും ഇതുവരെ കണ്ടെടുത്തിട്ടില്ല.
0D3A എന്ന സ്ഥാനത്താണ് യൂണികോഡ് ഈ അക്ഷരത്തെ നിർവചിച്ചിരിക്കുന്നത്.
ഗോഡ്ഫ്രീ ഓഫ് ബോയ്‌ലൺ
ഒന്നാം കുരിശുയുദ്ധത്തിൽ നേതൃപരമായ പങ്കുവഹിച്ച ഫ്രെഞ്ച് പ്രഭുവായിരുന്നു ഗോഡ്ഫ്രീ ഓഫ് ബോയ്‌ലൺ ( Godefroy, Godfried, Gottfried , Godefridus Bullionensis; 18 സെപ്റ്റംബർ 1060-18 ജൂലൈ 1100). 1099 മുതൽ 1100 വരെ ജറൂസലം ഭരിച്ച അദ്ദേഹം രാജകുമാരൻ എന്ന പദവി നാമമാണ് ഉപയോഗിച്ചത്. ഡിഫെൻഡർ ഓഫ് ഹോളി സെപൾച്ച്രെ എന്നും ഇദ്ദേഹം അറിയപ്പെട്ടിരുന്നതായി പുരാതന രേഖകളിൽ പരാമർശിക്കപ്പെടുന്നുണ്ട്.
അവലംബം
വർഗ്ഗം:1060-കളിൽ ജനിച്ചവർ
സൈന്യാബുലി പ്രവിശ്യ
സൈന്യാബുലി അഥവാ ക്സയാബുലി, (Lao ໄຊຍະບູລີ; Xaignabouli; ഇതര അക്ഷരവിന്യാസങ്ങൾ: Xaignabouri, Xayaboury, Sayabouli, Sayabouri) ലാവോസിന്റെ വടക്കുപടിഞ്ഞാറു ഭാഗത്ത് സ്ഥിതിചെയ്യുന്ന ഒരു പ്രവിശ്യയാണ്. ഈ പ്രവിശ്യയുടെ വിസ്തീർ‌ണ്ണം 16,389 ചതുരശ്ര കിലോമീറ്ററാണ് (6,328 ചതുരശ്ര മൈൽ). വടക്ക് ഭാഗത്ത് ബൊക്കോ പ്രവിശ്യ, ഔഡോംക്സായി പ്രവിശ്യ എന്നിവയും കിഴക്കു ഭാഗത്ത് ലുവാംഗ് പ്രബാംഗ് പ്രവിശ്യ, വിയെന്റിയൻ പ്രവിശ്യ എന്നിവയും തെക്ക് ഘടികാരദിശയിൽ തായ് പ്രവിശ്യകളായ ലോയി, ഫിറ്റ്സാനുലോക്ക്, ഉത്തരാദിറ്റ്, നാൻ, ഫയോവ തുടങ്ങിയവയാണ് പ്രവിശ്യയുടെ അതിർത്തികൾ.
മെക്കോങ് നദിക്ക് പടിഞ്ഞാറ് ഭാഗത്തായി സ്ഥിതി ചെയ്യുന്ന ഒരേയൊരു ലാവോ പ്രവിശ്യയാണ് ക്സയാബുലി. (മൌൺലാപാമോക്ക്, സൌകമ, ഫൊണ്ടോങ് ജില്ലകൾ ഉൾപ്പെടെ ചമ്പാസാക് പ്രവിശ്യയുടെ നിരവധി ജില്ലകൾ മെക്കോങ് നദിയ്ക്കു പടിഞ്ഞാറായി സ്ഥിതിചെയ്യുന്നു) ഈ പ്രവിശ്യ തികച്ചും പർവ്വതപ്രദേശമാണ്. തായ് മലനിരകളുമായി ഒരു പ്രകൃതിദത്ത അതിർത്തിയായി നിലകൊള്ളുന്ന ലുവാംഗ് പ്രബാങ് മലനിരകൾ ഈ പ്രവിശ്യയുടെ ഏകദേശം വടക്ക്-തെക്ക് ദിശയിൽ കടന്നുപോകുന്നു. പ്രവിശ്യയുടെ തലസ്ഥാനമാണ് സൈന്യാബുളി പട്ടണം. ക്സയാബുലിയിലാണ് ലാവോസിൽ ഏറ്റവും കൂടുതലായി ആനകൾ കേന്ദ്രീകരിച്ചിരിക്കുന്ന പ്രദേശം.
മരം, ലിഗ്നൈറ്റ് എന്നിവയാൽ സമൃദ്ധമായ ഈ പ്രവിശ്യ വടക്കൻ ലാവോസിന്റെ അരിക്കൊട്ടയായി കണക്കാക്കപ്പെടുന്നു. കാരണം, മറ്റ് വടക്കൻ പ്രവിശ്യകൾ പർവ്വതജന്യമായതിനാൽ ആവശ്യമായ നെല്ലുവളർത്താൻ പര്യാപ്തമായ ഭൂമിയില്ല. മറ്റു പ്രധാനപ്പെട്ട വിളകളിൽ ചോളം, ഓറഞ്ച്, പരുത്തി, നിലക്കടല, എള്ള്, കരിമ്പ് പച്ചക്കറിയിനങ്ങളായ വെള്ളരി, കാബേജ്, ബീൻസ് എന്നിവയും ഉൾപ്പെടുന്നു.
പദോത്പത്തി
സംസ്കൃത വാക്കായ സേന (ആർമി), പുരി (നഗരം) എന്നിവയിൽ നിന്നാണ് ഈ പേര് ഉരുത്തിരിഞ്ഞത്.
ചരിത്രം
1904-ൽ പ്രവിശ്യയുടെ ഭൂപ്രദേശം ഫ്രഞ്ച് ഇന്തോചൈന കോളനിയിലേക്ക് പരിത്യജിച്ചു കൊടുക്കുവാൻ സിയാം നിർബന്ധിതമായി. 1941 ൽ തായ്ലാൻഡ് ലാൻ ചാങ് പ്രവിശ്യയുടെ ഭാഗമായി ഇതു പിടിച്ചെടുത്തു. എന്നാൽ 1946 ൽ അതിന്റെ യുദ്ധത്തിനുമുമ്പുള്ള കൊളോണിയൽ പദവി തിരിച്ചുകൊടുത്തു. ഈ പ്രദേശം ലാവോഷ്യൻ സൈന്യത്തിന്റെ അനധികൃത തടി കച്ചവട ഇടപെടലിനുള്ള കേന്ദ്രമായി ആരോപിക്കപ്പെടുന്നു. മറ്റ് ലാവോഷ്യൻ പ്രവിശ്യകളിൽ നിന്ന് ഹമോംഗ് ഗ്രാമങ്ങളുമായി മെക്കോങ് നദി സൈന്യാബുലി പ്രവിശ്യയെ ഒറ്റപ്പെടുത്തുന്നതിനാൽ, മറ്റു ഹോമോംഗ് ഗ്രാമങ്ങളെ ബാധിച്ച ക്വയറ്റ് യുദ്ധം സൈന്യാബുലിയിൽ കാര്യമായ സ്വാധീനം ചെലുത്തിയില്ല. സൈനബൂലിയിലെ മിക്ക ഹമോംഗ് ഗ്രാമങ്ങളും ഒരു യുദ്ധത്തിനും സാക്ഷ്യം വഹിച്ചില്ല. ഹൂയ്സോയി ഒരു ഹോമോംഗ് വില്ലേജായിരുന്നു. ക്വയറ്റ് യുദ്ധസമയത്ത് യാതൊരു പോരാട്ടവും ഇവിടെ നടന്നിട്ടില്ല, എന്നതുപോലെ വാങ് പാവോ അതിലെ ഏതെങ്കിലും ആളുകളെ യുദ്ധത്തിനായി തിരഞ്ഞെടുത്തില്ല.
ഭൂൂമിശാസ്ത്രം
ലാവോസിലെ പ്രവിശ്യകളിലൊന്നായ സൈന്യാബുലി തലകീഴായി കിടക്കുന്ന ഇംഗ്ലീഷ് അക്ഷരമാലയിലെ L രൂപത്തിലാണ് സ്ഥിതിചെയ്യുന്നത്. ഈ പ്രവിശ്യയുടെ ആകെ വിസ്തീർണ്ണം16,389 ചതുരശ്ര കിലോമീറ്റർ (6,328 ചതുരശ്ര മൈൽ) ആണ്. രാജ്യത്തിന്റെ വടക്കുപടിഞ്ഞാറു ഭാഗത്തായി സ്ഥിതിചെയ്യുന്ന ഈ പ്രവിശ്യയിൽ മേക്കോങ് നദിയുടെ പടിഞ്ഞാറു ഭാഗത്തെ മുഴുവൻ പ്രദേശങ്ങളും ഉൾപ്പെടുന്നു. പ്രവിശ്യയുടെ അതിരുകളായി വടക്കു വശത്ത് ബൊക്കെയോ, ഓഡോംക്ലായി പ്രവിശ്യകളും കിഴക്കുവശത്ത് ലുവാങ്, വിയെന്റിയൻ പ്രവിശ്യകളും തെക്കുനിന്നു ഘടികാര ദിശയിൽ ലോയി, ഫിറ്റ്സാനുലോക്, ഉത്തരാദിത്, ഫയാവോ തുടങ്ങിയ തായ് പ്രവിശ്യകളുമാണ്.
സംരക്ഷിത പ്രദേശങ്ങൾ
തായ് അതിർത്തിയോട് ചേർന്ന് നിബിഢ വനങ്ങളടങ്ങിയ പർവതനിരകളിലാണ് നിരവധി ആനകളുള്ള ലാവോസിലെ ഒരു സംരക്ഷിത പ്രദേശമായ നാം ഫോയ് നാഷണൽ ബയോഡൈവേഴ്സിറ്റി കൺസർവേഷൻ ഏരിയ സ്ഥിതി ചെയ്യുന്നത്.
ഭരണവിഭാഗങ്ങൾ
താഴെപറയുന്ന പത്തു ജില്ലകൾ ചേർന്നതാണ് ഈ പ്രവിശ്യ:
സരസ്വതി (ചലച്ചിത്രം)
എ.എൽ.എസ്. പ്രൊഡക്ഷൻസിന്റെ ബാനറിൽ എ.എൽ. ശ്രീനിവാസൻ നിർമിച്ച മലയാളചലച്ചിത്രമാണ് സരസ്വതി. ജിയോപിക്ചേഴ്സ് വിതരണം ചെയ്ത ഈ ചിത്രം 1970 ഫെബ്രുവരി 6-ന് കേരളത്തിൽ പ്രദർശനം തുടങ്ങി.
പുറത്തേക്കുള്ള കണ്ണികൾ
വർഗ്ഗം:1970-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ വർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
പ്രോൺ പൊസിഷൻ
നെഞ്ച് താഴോട്ടും, നിതംബം മുകളിലും വരുന്നരീതിയിൽ തിരശ്ചീനമായി കമിഴ്ന്നു കിടക്കുന്ന ഒരു ബോഡി പൊസിഷനാണ് പ്രോൺ പൊസിഷൻ. സുപൈൻ പൊസിഷൻ ഇതിന്റെ 180° കോൺട്രാസ്റ്റാണ്. വലത്ത്‌|ലഘുചിത്രം|290x290ബിന്ദു| പ്രോൺ പൊസിഷനിൽ നിലത്ത് കിടക്കുന്ന രണ്ട് സൈനികർ ലഘുചിത്രം| സുപൈൻ പൊസിഷനും പ്രോൺ പൊസിഷനും
പദോൽപ്പത്തി
1382 മുതൽ ഇംഗ്ലീഷിൽ രേഖപ്പെടുത്തിയിട്ടുള്ള "പ്രോൺ" എന്ന വാക്കിന്റെ അർഥം "സ്വാഭാവികമായി എന്തിനോടെങ്കിലും ചായ്‌വുള്ള, ആപ്റ്റ്, ബാധ്യത" എന്നെല്ലാമാണ്. "മുഖം താഴേക്കാക്കി കിടക്കുന്നത്" എന്ന അർത്ഥം ആദ്യമായി രേഖപ്പെടുത്തിയത് 1578-ലാണ്.
"പ്രോൺ" എന്ന പദം "മുന്നോട്ട് വളയുക, ചരിഞ്ഞ്," എന്നീ അർഥം വരുന്ന ലാറ്റിൻ പ്രോണസിൽ നിന്നാണ് ഉരുത്തിരിഞ്ഞത്.
അനാട്ടമി
ശരീരശാസ്ത്രത്തിൽ, മുഖം താഴേക്ക് ആക്കി കിടക്കുന്ന ശരീരത്തിന്റെ സ്ഥാനമാണ് പ്രോൺ പൊസിഷൻ. ഇത് മുഖം മുകളിലേക്ക് വരുന്ന സുപ്പൈൻ സ്ഥാനത്തിന് എതിരാണ്. ശരീരശാസ്ത്ര പദങ്ങൾ ഉപയോഗിച്ച് പറയുമ്പോൾ പ്രോൺ പൊസിഷനിൽ, വെൻട്രൽ വശം താഴേക്കും ഡോർസൽ വശം മുകളിലേക്കുമാണ് വരുന്നത്.
റിലാക്സേഷൻ വോളിയത്തിൽ അളക്കുന്ന എക്‌സ്‌പിറേറ്ററി റിസർവ് വോളിയം സുപൈനിൽ നിന്ന് പ്രോണിലേക്ക് മാറുമ്പോൾ 0.15 ഘടകം വർദ്ധിച്ചതായി ഗവേഷകർ നിരീക്ഷിച്ചു.
ഷൂട്ടിംഗ്
മത്സര ഷൂട്ടിംഗിൽ, ഒരു ഷൂട്ടർ നിലത്ത് മുഖം കുനിച്ച് കിടക്കുന്ന പൊസിഷനാണ് പ്രോൺ പൊസിഷൻ. നിലം അധിക സ്ഥിരത നൽകുന്നതിനാൽ ഇത് ഏറ്റവും എളുപ്പവും കൃത്യവുമായ സ്ഥാനമായി കണക്കാക്കപ്പെടുന്നു. മൂന്ന് പൊസിഷൻ ഇവന്റുകളിലെ സ്ഥാനങ്ങളിൽ ഒന്ന് ഇതാണ്. വർഷങ്ങളോളം (1932-2016) പ്രോൺ പൊസിഷൻ മാത്രമായ ഒളിമ്പിക് ഇനം, 50 മീറ്റർ റൈഫിൾ പ്രോൺ മാത്രമായിരുന്നു; എന്നിരുന്നാലും, ഇത് പിന്നീട് ഒളിമ്പിക് പ്രോഗ്രാമിൽ നിന്ന് ഒഴിവാക്കപ്പെട്ടു. ഒരു ഒളിമ്പിക് ഷൂട്ടിംഗ് ഇനമെന്ന നിലയിൽ 50 മീറ്റർ റൈഫിൾ ത്രീ പൊസിഷനുകൾ ഇപ്പോഴും പുരുഷന്മാർക്കും സ്ത്രീകൾക്കും ഉണ്ട്. പല വീഡിയോ ഗെയിമുകളും (പ്രത്യേകിച്ച് ഫസ്റ്റ്-പേഴ്‌സൺ ഷൂട്ടർമാർ) പ്ലെയർ കഥാപാത്രത്തെ പ്രോൺ പൊസിഷനിലേക്ക് പോകാൻ അനുവദിക്കുന്നു.
പൈലറ്റുമാർ
ലഘുചിത്രം| ഹാങ് ഗ്ലൈഡർ പൈലറ്റ്. ഒരു വിമാനത്തിൽ പൈലറ്റുമാരും മറ്റ് ജീവനക്കാരും സാധാരണ നേരേ ഇരിക്കുന്നതിന് പകരം അവരുടെ വയറ് അമർത്തി കിടന്ന് വിമാനം പറത്തുന്ന രീതി വിവരിക്കാനും പ്രോൺ പൊസിഷൻ ഉപയോഗിക്കുന്നു. രണ്ടാം ലോകമഹായുദ്ധസമയത്ത്, ചില ബോംബറുകളിലെ ബോംബ് എയ്‌മർ നിലം നന്നായി കാണാൻ വേണ്ടി ഈ രീതിയിൽ ശരീരം കൊണ്ടുവരാറുണ്ട്. വിമാനവുമായി ബന്ധപ്പെട്ട് മുകളിലേക്കും താഴേക്കും ഉള്ള ഒരു വലിയ ജി-ഫോഴ്‌സിനെ ചെറുക്കാൻ പൈലറ്റിനെ അനുവദിക്കും എന്നതിനാൽ ചില തരത്തിലുള്ള അതിവേഗ വിമാനങ്ങളിൽ, പ്രോൺ പൊസിഷനിൽ ഒരു പൈലറ്റ് കൂടുതൽ ഫലപ്രദമാകുമെന്ന് പിന്നീട് അഭിപ്രായമുയർന്നു. 1950-കളിലെ പല രൂപകല്പനകളും ഈ ക്രമീകരണം അവതരിപ്പിച്ചു. എന്നിരുന്നാലും, അത് ഒരിക്കലും മുഖ്യധാരയിലേക്ക് മാറിയില്ല, അതിന് കാരണം, പ്രോൺ പൊസിഷനിൽ ആയിരിക്കുമ്പോൾ എയർക്രാഫ്റ്റ് നിയന്ത്രണ സംവിധാനങ്ങൾ പ്രവർത്തിപ്പിക്കുന്നതിനുള്ള വർദ്ധിച്ച ബുദ്ധിമുട്ട് ഗുണങ്ങളേക്കാൾ കൂടുതലാണെന്ന് പരിശോധനയിൽ കണ്ടെത്തിയതാണ്. ആധുനിക ഹാംഗ് ഗ്ലൈഡറുകൾ സാധാരണയായി പ്രോൺ പൊസിഷനിലാണ് പറത്തുന്നത്.
ഉറവിടങ്ങൾ
വർഗ്ഗം:ശരീരശാസ്ത്രം
നേച്ചർ
ലോകത്തിലെ പ്രധാന ശാസ്ത്രമാസികയാണ് നേച്ചർ. 1869 നവംബർ 4 നാണ് ഈ മാസിക ആദ്യമായി പ്രസിദ്ധീകരിയ്ക്കപ്പെട്ടത്. .വിവിധ ശാസ്ത്രസാങ്കേതിക മേഖലകളിലെ ഗവേഷണഫലങ്ങൾ ഈ മാസികയിൽ പ്രസിദ്ധീകരിയ്ക്കപ്പെട്ടുവരുന്നു. ഇംഗ്ലണ്ടിൽ സ്ഥാപിതമായ നേച്ചറിന് ഇപ്പോൾ വിവിധ രാജ്യങ്ങളിൽ എഡിറ്റോറിയൽ ഓഫിസുകളുണ്ട്. അമേരിക്ക, യൂറോപ്പ്, ഏഷ്യ എന്നിവിടങ്ങളിലായി പല രാജ്യങ്ങളിലും ശാസ്ത്ര പ്രസിദ്ധീകരണ സ്ഥാപനമായ സ്പ്രിംഗർ നേച്ചർ (Springer Nature) എഡിറ്റോറിയൽ ജോലികൾ നിർവഹിക്കുന്നു.